hotchpotch/miracl-hf-unified huggingface dataset:
নারিকেল
নারিকেল, নারকোল বা নারকেল বৈজ্ঞানিক নাম: "Cocos nucifera") এরিকাসি পরিবারে কোকোস গণের গুরুত্বপূর্ণ ফল । এরা এই গণের একমাত্র জীবিত প্রজাতি।
নারিকেল গাছ বিরাট উঁচু আকারের হয় এবং এর কোনো ডালপালা গজায় না । কচি নারিকেলকে ডাব বলে । নারিকেলের উপর যে স্তর থাকে তাকে ছোবড়া বলে। ছোবড়ার পরে একটি কঠিন খোলা বা খোলস থাকে । এই কঠিন খোলার ভিতরে সাদা রঙের শাঁস ও পানি থাকে।
এই শাঁস ও পানি খাওয়া হয় । ডাবের পানিতে পটাশিয়াম ও সোডিয়াম থাকে। 
নারিকেলের শাঁস দিয়ে নানা রকম খাবার তৈরি হয় । পিঠে পুলি বানাতে নারিকেল কাজে লাগে । নারিকেল থেকে তেলও নিষ্কাশন করা হয় যা মাথায় মাখা হয় বা খাওয়া হয়। নারিকেল গাছের সমস্ত অংশই কোন না কোন কাজে লাগে । নারিকেল পাতার কাঠি থেকে ঝাঁটা বা ঝাড়ু তৈরি করা হয়।
জয় বাবা ফেলুনাথ (চলচ্চিত্র)
জয় বাবা ফেলুনাথ সত্যজিৎ রায়ের পরিচালনায় নির্মিত তাঁরই রচিত একই নামের ফেলুদার গোয়েন্দা উপন্যাস নিয়ে একটি চলচ্চিত্র। এই চলচ্চিত্রে ফেলুদার ভূমিকায় অভিনয় করেছিলেন সৌমিত্র চট্টোপাধ্যায়, এবং মগনলাল মেঘরাজের ভূমিকায় অভিনয় করেছিলেন উৎপল দত্ত ।
এই কাহিনী আবর্তিত হয়েছে কাশী অর্থাৎ বেনারস শহরকে ঘিরে। সেখানকার বনেদি ঘোষালবাড়ির বহুমূল্যবান গনেশমূর্তিকে হাতাতে চায় ক্ষমতাশীল ব্যক্তি মগনলাল। যে মুর্তিকে লুকিয়ে রেখেছিল বাড়ির কণিষ্ঠতম সদস্য রুকু আর গৃহকর্তা, তার দাদু। অন্যদিকে গঙ্গার ঘাটে আবির্ভাব এক রহস্যময় মছলিবাবার। অজানা আততায়ী হত্যা করে মুর্তি গড়ার কারীগর শশীবাবুকে, যিনি কাকতালীয়ভাবে উদ্ধার করেন গণেশমূর্তিটি সিংহের মুখের ভেতর থেকে। দুর্গাপ্রতিমা বিসর্জনের দিন ফেলুদা স্থানীয় পুলিশের সহায়তায় জাল গুটিয়ে আনেন।
সন্দীপ রায়
সন্দীপ রায় ভারতীয় বাঙালি চলচ্চিত্র পরিচালক। তিনি বিশ্ববিখ্যাত চলচ্চিত্র পরিচালক সত্যজিৎ রায় এর একমাত্র পুত্র। তাঁর মাতার নাম বিজয়া রায়। সত্যজিৎ রায়ের ফেলুদা গোয়েন্দা উপন্যাস সিরিজের কাহিনী অবলম্বনে তিনি কয়েকটি সিনেমা তৈরি করেছেন।
তিনি ২২ বছর বয়সে তাঁর চলচ্চিত্র জীবন শুরু করেন "শতরঞ্জ কি খিলাড়ী" ছবিতে সহকারী পরিচালক হিসেবে। এছাড়াও তিনি তাঁর বাবার বিভিন্ন ছবিতে কাজ করেন এমনকি ফোটোগ্রাফার হিসেবেও। তাঁর প্রথম পরিচালকের কাজ "ফটিকচাঁদ" ছবিতে। এই ছবি আন্তর্জাতিক শিশু চলচ্চিত্র উৎসবে পুরষ্কার পায়।
তিনি একজন ফোটোগ্রাফার হিসেবেও সুখ্যাতি অর্জন করেন। সত্যজিৎ রায়ের শেষ ৩টি চলচ্চিত্রে তিনি ফোটোগ্রাফার হিসেবে কাজ করেন। "গনশত্রু" (The Enemy of the People), "শাখা-প্রশাখা" (The Branches of the Tree), "আগন্তুক" (The Stranger) সেই ৩টি ছবি।
তিনি ছোটদের ম্যাগাজিন "সন্দেশ"-এ প্রকাশক হিসেবে কাজ করেন ও করছেন। এই ম্যাগাজিন প্রকাশ শুরু হয় প্রপিতামহ উপেন্দ্রকিশোর রায়চৌধুরী দ্বারা। এরপর তাঁর পিতামহ সুকুমার রায় ও বাবা সত্যজিৎ রায় এই ম্যাগাজিনের হাল ধরেন। ১৯৯২ সালে বাবার মৃত্যুর পর সন্দীপ রায় যুগ্ম সম্পাদক হিসেবে কাজ শুরু করেন এবং ২০০৩ সালে হতে বর্তমান পর্যন্ত তিনি এই ম্যাগাজিনের সম্পাদক।
তিনি বিখ্যাত গোয়েন্দা চরিত্র ফেলুদার অনেক সিনেমার কাজ করেন। তিনি দ্বীপ প্রকাশন হতে প্রকাশিত "আমি আর ফেলুদা" বইয়ের লেখক। এই বইটি কলকাতা বইমেলার বেস্ট সেলার হয়। এই বইটি সত্যজিৎ রায়ের লেখা "একেই বলে শুটিং" বইয়ের স্বাদ বহন করে। এই বইয়ে তাঁর নির্মিত ফেলুদার নির্মাণের গল্প রয়েছে।
তিনি ১৯৮৯ সালে কিশোর কুমার-এর উপর প্রামান্যচিত্র নির্মাণ করেন।
২০০৩ সালে তিনি তাঁর বাবার লেখা ১৯৬২ সালে প্রকাশিত "বঙ্কুবাবুর বন্ধু" গল্পের উপর ভিত্তি করে কাজ করা শুরু করেন। এই টেলিছবি কৌশিক সেন পরিচালনা করেন। এই ছবি ২০০৬ সালে টিভিতে দেখানো হয়। তিনি তাঁর নিজের লেখা কাহিনী "হিটলিস্ট"-এর উপর ভিত্তি করে ২০০৯ সালে সিনেমা নির্মাণ করেন। বর্তমানে তিনি "তাড়িনীখুড়ো"র উপর সিনেমা বানানোর কাজ করছেন। "তাড়িনীখুড়ো" সত্যজিৎ রায়ের লেখা এক জনপ্রিয় চরিত্র। ২১শে ডিসেম্বর, ২০১২তে তাঁর নির্মাণ করা "যেখানে ভূতের ভয়" মুক্তি পেয়েছে। এতে রয়েছে সত্যজিৎ রায়ের লেখা ২টি গল্পঃ অনাথবাবুর ভয়, ব্রাউন সাহেবের বাড়ি ও শরদিন্দু বন্দোপাধ্যায়ের লেখা ১টি গল্পঃ ভূত-ভবিষ্যত। 
তিনি ২০১৩ সালের দিকে প্রোফেসর শঙ্কুর ওপর ছবি নির্মাণের চিন্তা করছেন। প্রোফেসর শঙ্কু সত্যজিৎ রায়ের লেখা এক জনপ্রিয় চরিত্র।
"গুপি বাঘা ফিরে এলো" ছবির বেশিরভাগ কৃতিত্ব সন্দীপের। শুধু গল্প আর কিছু গান আমার। চিত্রনাট্য, পরিচালনা, ছবি তোলা-এ সবই সন্দীপের। ক্যামেরা পরিচালনার দিক দিয়ে সে বিশেষ পারদর্শী। এ কাজে ওর দক্ষতা আমার চেয়ে বেশি।
পারমিতার একদিন
পারমিতার একদিন অপর্ণা সেনের পরিচালনায় নির্মিত একটি বাংলা চলচ্চিত্র। এই সিনেমাটি মুক্তি পেয়েছিল ২০০০ সালে। এই সিনেমাটির মুখ্য ভূমিকায় অভিনয় করেন অপর্ণা সেন, ঋতুপর্ণা সেনগুপ্ত, সৌমিত্র চট্টোপাধ্যায়, সোহিনী হালদার, রজতাভ দত্ত, রত্না ঘোষাল, রাজেশ শর্মা, কৌশিক বন্দোপাধ্যায়, রীতা কয়রাল, দুলাল লাহিড়ী, সুমিত্রা মুখোপাধ্যায়, অলকানন্দা রায় প্রমুখ শিল্পী।
আনোয়ার হোসেন মঞ্জু
আনোয়ার হোসেন মঞ্জু (জন্ম: ১লা জানুয়ারি ১৯৪৪) একজন বাংলাদেশী রাজনীতিবিদ, ব্যবসায়ী ও সাংবাদিক, যিনি পিরোজপুর ২ আসন থেকে নির্বাচিত সংসদ সদস্য এবং বর্তমান সরকারের পানিসম্পদ মন্ত্রী। এর পূর্বে তিনি আরও দুবার দুটি মন্ত্রণালয়ের মন্ত্রী (যোগাযোগ মন্ত্রী ও বিদ্যুৎ জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগের মন্ত্রী) ছিলেন। তিনি পিরোজপুর জেলার কাউখালী, ভান্ডারিয়া ও জিয়ানগর উপজেলা নিয়ে গঠিত পিরোজপুর ২ আসন থেকে ৬ বারের (১৯৮৬,১৯৮৮, ১৯৯১, ১৯৯৬, ২০০১, ২০১৪) নির্বাচিত সংসদ সদস্য।
তিনি জাতীয় পার্টি র একটি অংশের নেতা। তার পিতা তোফাজ্জল হোসেন মানিক মিয়া একজন নামকরা রাজনীতিবিদ এবং দৈনিক ইত্তেফাক এর প্রতিষ্ঠাতা ছিলেন। আনোয়ার হোসেন মঞ্জু ১৯৭২-১৯৭৫ সাল পর্যন্ত দৈনিক ইত্তেফাক এর সম্পাদক ছিলেন। তিনি ১৯৯৬-২০০১ সময়কালে আওয়ামী লীগ এর নেতৃত্বাধীন সরকারকে সমর্থন প্রদান করেন এবং সেসময় বাংলাদেশ সরকারের যোগাযোগ মন্ত্রী ছিলেন।
সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
গৌতম ঘোষ
গৌতম ঘোষ (জস্ম: ১৯৫০) একজন বিখ্যাত ভারতীয় বাঙালি চলচ্চিত্র পরিচালক । গৌতম ঘোষের জন্ম বাংলাদেশের ফরিদপুরে।
গৌতম ঘোষ তার কর্মজীবন শুরু করেন ডকুমেন্টারী দিয়ে। তার পরে তাকে আর পিছনে ফিরে তাকাতে হয়নি।সৃজিত মুখোপাধ্যায় পরিচালিত "বাইশে শ্রাবণ" ফিল্মে গৌতম ঘোষ একজন হাংরি আন্দোলনকারী কবির চরিত্রে অভিনয় করেছেন। বস্তুত এই প্রথম বাংলা সিনেমায় পরীক্ষা-নিরীক্ষামূলক সাহিত্যকে স্থান দেয়া হল।
তড়িচ্চুম্বকত্ব
তড়িচ্চুম্বকত্ব (ইংরেজি ভাষায়: Electromagnetism) তড়িৎ এবং চুম্বকত্বের মধ্য সম্পর্ককে বর্ণনা করে। ছোটবেলায় অনেকেই চুম্বক নিয়ে খেলা করেছেন, এছাড়া রেফ্রিজারেটর বা বেতার যন্ত্রের মধ্যে দণ্ড চুম্বক অনেকেই দেখেছেন। এগুলোকে বলে স্থায়ী চুম্বক। বাস্তবে স্থায়ী চুম্বক বেশি চোখে পড়লেও, প্রকৃতপক্ষে আমাদের প্রাত্যহিক জীবনে সবচেয়ে বেশি ব্যবহৃত হয় অস্থায়ী তথা তড়িচ্চুম্বক। এই তড়িচ্চুম্বকের ধর্ম নিয়েই তড়িচ্চুম্বকত্ব আলোচনা করে। এটা তড়িৎ প্রকৌশলের যে কোন শাখার একটি আবশ্যক অঙ্গ। বিদ্যুৎ উৎপাদন, কম্পিউটারে স্মৃতি সংরক্ষণ, টেলিভিশন পর্দায় ছবি ফুটিয়ে তোলা, রোগব্যধি নিরূপণ করা ইত্যাদি সকল ক্ষেত্রেই তড়িচ্চুম্বকত্ব ব্যবহৃত হয়। এছাড়া বিদ্যুতের উপর নির্ভর করে আমরা যা যা করি তার সবকিছুতেই তড়িচ্চুম্বকত্ব কাজে লাগে।
কোন তারের মধ্য দিয়ে তড়িৎ প্রবাহিত হলে সেখানে একটি চৌম্বক ক্ষেত্র সৃষ্টি হয়। এই নীতির উপর ভিত্তি করেই তড়িচ্চুম্বকত্ব কাজ করে। স্থায়ী চুম্বক যে বলের কারণে ধাতব বস্তুকে আকর্ষণ করে তার সাথে এই ক্ষেত্রের কোন পার্থক্য নেই। দণ্ড চুম্বকে চৌম্বক ক্ষেত্র উত্তর মেরু থেকে দক্ষিণ মেরুতে প্রবাহিত হয়। আর তারের ক্ষেত্রে, চৌম্বক ক্ষেত্র গঠিত হয় এর চারদিকে। এই তার দিয়ে কোন ধাতব বস্তুকে পেঁচালে সেই বস্তুটি চুম্বকায়িত হয়ে পড়ে। এভাবেই খুব সাধারণ তড়িচ্চুম্বক তৈরি করা যায়।
ফ্রেড ব্রুক্‌স
ফ্রেডরিক ফিলিপস ব্রুকস, জুনিয়র(জন্ম এপ্রিল ১৯, ১৯৩১) হলেন একজন মার্কিন সফটওয়্যার প্রকৌশলী এবং কম্পিউটার বিজ্ঞানী। ওএস/৩৬০ এর নির্মাণকাজের ব্যবস্থাপনা এবং পরবর্তিতে এসময়কার অভিজ্ঞতা মিথিক্যাল ম্যান-মনথ নামক তাঁর সাড়া-জাগানো বইতে অকপটে তুলে ধরার জন্য বিখ্যাত হয়ে আছেন। ব্রুকস ১৯৯৯ সালে টুরিং পুরস্কার লাভ করেন।
ব্রুক্‌স ১৯৫৬ সালে হার্ভার্ড বিশ্ববিদ্যালয় থেকে ফলিত গণিতে ডক্টরেট ডিগ্রি অর্জন করেন।
প্রায় সমস্ত
প্রায় সমস্ত () গণিতের ভুবনে এই শব্দটার কিছু বিশেষ ব্যবহার আছে।
এই শব্দটি সসীম ভাবে অনেক এর সমার্থক হিসেবে ব্যবহার করা হয় (প্রায় শব্দটি দেখতে পারেন)। এই ব্যবহারের একটি চমৎকার উদাহরণ হতে পারে "পাটিগণিতের নগণ্য তত্ব", যেখানে বলা হয়েছে, প্রায় সমস্ত "স্বাভাবিক সংখ্যা অনেক অনেক অনেক বিশাল"।
বাস্তব সংখ্যার ক্ষেত্রে বলা যায়, প্রায়সমস্ত "বাস্তব সংখ্যা অমূলদ"।
সংখ্যা তত্বের ক্ষেত্রে আসা যাক। "P(n)" যদি ধনাত্মক পূর্ণ সংখ্যার একটি বৈশিষ্ট্য হয় এবং "p(N)" যদি "N" অপেক্ষা ছোট ধনাত্মক পূর্ণ সংখ্যার সংখ্যা নির্দেশ করে, যাদের জন্য "P(n)" সত্য, এবং যদি
তাহলে বলা যায়, প্রায় সমস্ত "ধনাত্মক পূর্ণ সংখ্যা n এর জন্য P(n) সত্য"। গণিতের ভাষায় লেখা যায়,
উদাহরণ হিসেবে মৌলিক সংখ্যা তত্ব আনা যায়, সেখানে বলা হয়েছে যে, "N" এর চেয়ে ছোট অথবা সমান মৌলিক সংখ্যার মোট সংখ্যা অসীমতট ভাবে "N/lnN"। তার মানে মৌলিক সংখ্যার আনুপাতিক পরিমাণ "1/lnN", যার সীমাস্থ মান 0। তাহলে বলা যায়, প্রায় সমস্ত"" "ধনাত্মক পূর্ণ সংখ্যা যৌগিক", যদিও মৌলিক সংখ্যার মোট সংখ্যা অসীম।
ডিসপ্রোজিয়াম
ডিসপ্রোসিয়াম একটি মৌলিক পদার্থ। এর পারমাণবিক সংখ্যা ৬৬।
জ্যাকবি প্রতীক
গণিতজ্ঞরা সংখ্যাতত্ত্বে জ্যাকবি প্রতীক ব্যবহার করে থাকেন। জার্মান গণিতবিদ কার্ল গুস্তাভ জ্যাকব জ্যাকবির নামে এর নামকরণ করা হয়েছে।
ধরা যাক, "n">0 একটি বিজোড় সংখ্যা এবং formula_1 হল "n" এর মৌলিক উৎপাদক রূপ। তাহলে যেকোন পূর্ণ সংখ্যা "a" এর জন্য জ্যাকবি প্রতীককে এভাবে সংজ্ঞায়িত করা যায়,
formula_2
আরবিয়াম
এরবিয়াম হচ্ছে পর্যায় সারণীর ৬৮ নম্বর মৌল। এর সংকেত হচ্ছে Er ।
থুলিয়াম
থুলিয়াম একটি মৌলিক পদার্থ। এর পারমাণবিক সংখ্যা হলো ৬৯। এটি পর্যায়সারণীর ৬ষ্ঠ পর্যায়ের F ব্লকে অবস্থিত। কক্ষ তাপমাত্রায় এটি একটি কঠিন ধাতব পদার্থ, যার বর্ণ রূপালী ধূসর।
রজার বেকন
রজার বেকন (১২১৪ - ১২৯৪) একজন ইংরেজ দার্শনিক, ইউরোপে মধ্যযুগের অন্যতম শ্রেষ্ঠ। আধুনিক পরীক্ষামূলক বিজ্ঞানের (Scientific method) একজন পথিকৃত। যুক্তি ও বিজ্ঞানে ফ্রান্সিস বেকন যে নবযুগের সূচনা করেন, তার ভিত্তি স্থাপিত হয় তিনশ' বছর পূর্বে রজার বেকনের হাতে। তার লেখা একটি বইএর নাম "ওপাশ মাজুস"।
হ্যাফনিয়াম
হ্যাফনিয়াম (ইংরেজি: Hafnium, উচ্চারন:/ˈhæfniəm/ haf-nee-əm) পর্যায় সারনীর ৭২তম মৌলিক কণিকা। এর সংকেত Hf। হ্যাফনিয়াম শব্দটি "Hafnia" থেকে উদ্ভূত। হ্যাফনিয়া শব্দের ল্যাটিন রুপ কোপেনহেগেন, যেখানে এই মৌলটি প্রথম আবিষ্কৃত হয়। ১৮৬৯ সালে দিমিত্র মেন্দেলিয়েফ এই মৌলটির অস্তিত্ব প্রথম কল্পনা করেন।
ট্যানটালাম
ট্যানটালাম পর্যায় সারণীর ৭৩ নম্বর মৌল, প্রতিক Ta।
প্রোগ্রামারদের তালিকা
এটা হলো এমন সব প্রোগ্রামারদের তালিকা যারা নিজেরা কোন সফটওয়্যার লিখার বা নির্মাণ করার অথবা অন্যের লিখা একটি সফটওয়্যার পরিবর্ধন করার জন্য প্রখ্যাত হয়ে আছেন।
"আরো দেখুন:" গেইম প্রোগ্রামার, কম্পিউটার বিজ্ঞানী তালিকা
অ - আ - ই - ঈ - উ - ঊ - ঋ - এ - ঐ - ও - ঔ - ক - খ - গ - ঘ - চ - ছ - জ - ঝ - ট - ঠ - ড - ঢ - ণ - ত - থ - দ - ধ - ন - প - ফ - ব - ভ - ম - য - র - ল - শ - ষ - স - হজেমস গসলিং - জাভা প্রোগ্রামিং ভাষার জনক
একাডেমি পুরস্কার
একাডেমি পুরস্কার () বা অস্কার () হলো একাডেমি অফ মোশন পিকচার আর্টস এন্ড সায়েন্সেস () কর্তৃক প্রদত্ত একটি বার্ষিক পুরস্কার, যেখানে রূপালি জগতের অসাধারণ পেশাদার যেমন পরিচালক, অভিনেতা, এবং লেখকদের কাজকে সম্মানে ভূষিত করা হয়। যে আনুষ্ঠানিক পর্বের মাধ্যমে পুরষ্কারগুলো প্রদান করা হয় তা পৃথিবীর সেরা পুরস্কার বিতরণী অনুষ্ঠানের দলভুক্ত। তাছাড়া এটি গণমাধ্যমের সবচেয়ে পুরনো পুরস্কার বিতরণী অনুষ্ঠান। সারা বিশ্বে সর্বাধিক সংখ্যক মানুষ এই পুরস্কার বিতরণী অনুষ্ঠানটি উপভোগ করে থাকেন। একটি জমকালো অনুষ্ঠানের মাধ্যমে এই পুরস্কার প্রদান হয়। ২০০১ খ্রিস্টাব্দ থেকে ২০১২ পর্যন্ত হলিউডের কোডাক থিয়েটারে এই অনুষ্ঠানের আয়োজন করা হয়েছে। ২০১৩ খ্রিস্টাব্দ থেকে লস অ্যাঞ্জেলেসের নকিয়া থিয়েটারে অস্কার প্রাদন অনুষ্ঠিত হবে মর্মে সিদ্ধান্ত হয়েছে।
এডগার কড
এডগার ফ্রাঙ্ক "টেড" কড(আগস্ট ২৩, ১৯২৩ – এপ্রিল ১৮, ২০০৩) ছিলেন একজন ইংরেজ কম্পিউটার বিজ্ঞানী। সম্পর্কভিত্তিক ডেটাবেজ তত্ত্বে অসামান্য অবদান রাখার জন্য তিনি বিখ্যাত হয়ে আছেন। আইবিএম এর জন্য কাজ করার সময়কালে তিনি ডেটাবেজ ব্যবস্থাপনার সাম্পর্কিক মডেল উদ্ভাবন করেন। তিনি কম্পিউটার বিজ্ঞানে অন্যান্য আরো অনেক কৃতিত্ব রেখে থাকলেও, ডেটাবেজ ব্যবস্থাপনার জন্যে তাঁর দেয়া সাধারণীকৃত তত্ত্বটিই তাঁর শ্রেষ্ঠতম অবদান হিসাবে পরিচিত হয়ে আছে। ১৯৮১ সালে এই অসামান্য অবদানের স্বীকৃতিস্বরূপ তাঁকে টুরিং পুরস্কারে ভূষিত করা হয়।
মসিহ
মসিহ শব্দ টি হিব্রু শব্দ "মেসাইয়াহ" থেকে আগত। এর শাব্দিক অর্থ "ঈশ্বর কর্তৃক অভিষিক্ত"। তবে আধুনিক কালে ইহুদি দের মধ্যে "ঈশ্বর প্রতিশ্রুত রক্ষাকারী" অর্থে মসিহ শব্দ টির ব্যাপক ব্যবহার দেখা যায়।
এরা মূলত নিজদের মাহদি হিসেবে দাবী করে। ইসলামিক ধর্মীয় বিশ্বাসে মাহদি এর কথা উল্লেখ আছে।
কেন টম্পসন
কেনেথ লেন টম্পসন(জন্ম ফেব্রুয়ারি ৪ ১৯৪৩), সাধারণভাবে কেন টম্পসন হিসাবে পরিচিত, কম্পিউটার বিজ্ঞানের প্রাত্যুষিক এক পাঞ্জেরী ব্যক্তিত্ব। সি প্রোগ্রামিং ভাষা এবং ইউনিক্স ও বেল গবেষণাগারের পরিকল্পনা ৯ অপারেটিং সিস্টেম এর অগ্রগতিতে তাঁর উল্লেখযোগ্য অবদানের জন্য বিখ্যাত হয়ে আছেন। কম্পিউটার সমাজে তাঁকে ছোট্ট করে "কেন" ডাকা হয়। ডেনিস রিচি'র সাথে তাঁকেও বিশ্বের সবচেয়ে বেশী ব্যবহৃত প্রোগ্রামিং ভাষাগুলির অন্যতম(২০০৬ পর্যন্তও) সি -এর একজন স্রষ্টা হিসাবে সম্মান জানানো হয়। ১৯৮৩ সালে তিনি রিচির সাথে যুগ্মভাবে টুরিং পুরস্কার অর্জন করেন।
টম্পসন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল ও কম্পিউটার বিজ্ঞানে ১৯৬৫ সালে ব্যাচেলর্স ডিগ্রি এবং ১৯৬৬ সালে মাস্টার্স ডিগ্রি অর্জন করেন।
আলফ্রেড আহো
আলফ্রেড ভি আহো একজন কম্পিউটার বিজ্ঞানী। তিনি কলাম্বিয়া বিশ্ববিদ্যালয়ের কম্পিউটার বিজ্ঞানের লরেন্স গুশমান অধ্যাপক। সেখানে তিনি কম্পিউটার বিজ্ঞান বিভাগের স্নাতকতর(Undergraduate) শিক্ষার ভাইস-চেয়ারের দায়িত্বে আছেন। ১৯৯৫ থেকে ১৯৯৭ পর্যন্ত এবং পুনরায় ২০০৩ এর বসন্তে তিনি ওখানকার চেয়ারের দায়িত্বে ছিলেন। কলাম্বিয়ায় যাওয়ার আগে তিনি বেল গবেষণাগার'র কম্পিউটিং বিজ্ঞান গবেষণাকেন্দ্রের ভাইস প্রেসিডেন্ট এর পদে ছিলেন। 
পিটার যে ওয়াইনবার্জার এবং ব্রায়ান কারণিহান এর সাথে একত্রে এডব্লিউকে প্রোগ্রামিং ভাষা(এখানে এ দিয়ে বোঝানো হয় "আহো") তৈরি করার জন্যেই তিনি সর্বাধিক পরিচিতি পান।
জিন আম্‌ডাল
জিন মাইরন আম্‌ডাল (ইংরেজি: Gene Amdahl "জীন্‌ অ্যাম্‌ডল্‌") (জন্ম নভেম্বর ১৬, ১৯২২) হলেন একজন নরওয়েজীয়- মার্কিন কম্পিউটার আর্কিটেক্ট এবং হাইটেক উদ্যোক্তা। প্রথমে আইবিএম'এ এবং পরে নিজস্ব কোম্পানিতে(বিশেষতঃ আম্‌ডাল কর্পোরেশান) তিনি মেইনফ্রেম কম্পিউটার'র উপর যে কাজ করেন মূলতঃ তার জন্যেই তিনি পরিচিতি পেয়েছেন। তিনি সর্বাধিক পরিচিতি পেয়েছেন আম্‌ডাল নীতি নামক সমান্তরাল কম্পিউটিং এর একটি মৌলিক নীতি দেয়ার জন্য।
প্লাটিনাম
প্লাটিনাম পর্যায় সারণীর ৭৮ নম্বর মৌল, প্রতিক Pt।
চন্দ্রশেখর সীমা
চন্দ্রশেখর সীমা হল স্থিতিশীল শীতল শ্বেত বামন তারকার সম্ভাব্য সর্বোচ্চ ভর। ভর এর চাইতে বেশী হলে তারকাটি চুপসে কৃষ্ণবিবরে পরিণত হবে।
১৯৩১ সালে ভারতীয় জ্যোতিঃপদার্থবিজ্ঞানী সুব্রহ্মণ্যন চন্দ্রশেখর দেখান যে, একটি শ্বেত বামন তারকার জন্য এই ভরের মান ১.৪১ সৌরভর এর সমান। এবং এই পর্যায়ে তারাটি ঘূর্ণায়মান হবে। তাঁর নামানুসারে এই সীমার নামকরণ করা হয়েছে। তবে দ্রুত এবং বিভিন্ন অংশে ভিন্ন ভিন্ন ঘূর্ণন হার বিশিষ্ট তারার জন্য ডুরিসেন(১৯৭৫) দেখান যে, এই ভরের মান ৩ সৌরভরের সমান হতে পারে। শ্বেত বামন তারার ভর বেশি হলে মহাকর্ষ একে সংকুচিত করে ফেলতে চায়। ফলে এর অন্তর্গত ইলেকট্রনগুলি উচ্চতর শক্তিদশায় পৌছে এবং এদের গতিবেগ বাড়ার সাথে সাথে চাপও বাড়তে থাকে। পদার্থের এধরনের পরিস্থিতিকে বলে অপজাত অবস্থা (Degenerate Matter)। মহাকর্ষের ক্রমবর্ধমান চাপে একই কোয়ান্টাম দশায় একাধিক ইলেকট্রন থাকার প্রবণতা দেখা যায়। কিন্তু ইলেকট্রন হলো ফার্মিয়ন। এরা ফার্মি-ডিরাক পরিসংখ্যান মেনে চলে। এরা পলির বর্জন নীতি অনুমোদন করে। পলির বর্জন নীতি অনুযায়ী একই কোয়ান্টাম দশায় একাধিক ইলেকট্রন থাকতে পারে না। তাই একাধিক ইলেকট্রনকে একই কোয়ান্টাম দশায় আসতে বাধ্য করা হলে এরা একরকমের চাপ দেয় যা ফার্মি-চাপ বা অপজাত চাপ নামে পরিচিত। এই চাপের উপস্থিতিতে তারাটি অন্তর্মুখী মহাকর্ষ বলকে কোনক্রমে ঠেকিয়ে রাখতে সক্ষম হয় এবং শ্বেত বামনে পরিনত হয়। চন্দ্রশেখর গাণিতিকভাবে দেখান যে, সর্বোচ্চ যে ভর থাকলে তারাটি এই অবস্থায় পৌছতে পারে তা ১.৪১ সৌরভরের সমান। এরচেয়ে বেশী ভরবিশিষ্ট তারার পরিনতি কৃষ্ণবিবর।
গাণিতিক ভাবে, চন্দ্রশেখর সীমা ভর formula_1 এর সংজ্ঞা হল -
যেখানে formula_3 হল লঘুকৃত প্ল্যাংকের ধ্রুবক, formula_4 হল আলোর বেগ, formula_5 হল মহাকর্ষ ধ্রুবক এবং formula_6 হল প্রোটন এর ভর।
প্লুটো
প্লুটো আবিস্কৃত হয় ১৯৩০ খ্রিস্টাব্দে। বিজ্ঞানী ক্লাইড ডব্লিউ টমবাউ এটি আবিষ্কার করেন। সূর্যকে প্রদক্ষিণ করতে এর সময় লাগে [পৃথিবীর হিসাবে] ২৪৮ বছর। সূর্য থেকে প্লুটোর গড় দূরত্ব প্রায় ৬০০ কোটি কিলোমিটার। কক্ষপথে প্লুটোর গতি মাত্র ৪.৭ কিলোমিটার। এর ব্যাস প্রায় ৩০০০ কিলোমিটার। এর পাঁচটি উপগ্রহ রয়েছে। প্লুটোতে প্রচুর পরিমাণে মিথেন গ্যাস রয়েছে। কয়েক বছর একে গ্রহ এর তালিকায় রাখা হলেও একে ২০০৯ সাল থেকে বামন গ্রহ ধরা হয়ে থাকে।
একে গ্রহের মর্যাদা দেওয়ার দাবিতে অনেক দেশে আন্দোলনও হয়েছে।
ক্লাইড টমবাউ ১৯৩০ খ্রিস্টাব্দের ২৩ জানুয়ারি যুক্তরাষ্ট্রের এরিজোনা অঙ্গরাজ্যের ফ্ল্যাগস্টাফে অবস্থিত লওয়েল অবজারভেটরিতে যোগদান করেন। সেখানে ১৩" পলক তুলক দূরবীক্ষণ যন্ত্র ব্যবহার করে জানুয়ারি মাসে মিথুন নক্ষত্রপুঞ্জের তোলা দুটো ছবি তুলনা করেন ফেব্রুয়ারির ১৮ তারিখ বিকেল চারটায়। মার্চের ১৩ তারিখে তিনি নিশ্চিত করেন "ওটা একটি গ্রহ"।
আবিষ্কৃত এই মহাকাশীয় বস্তুপিন্ডটিকে রোমক মৃত্যু আর প্রেতলোকের দেবতার নামে গ্রহ হিসেবে নামকরণ করা হয় প্লুটো। পুরাণ মতে, প্লুটো(গ্রিক হেডেস) হচ্ছে নিম্নতর জগতের(পাতালপুরী বা মৃতপুরী) দেবতা। সে স্যাটার্নের (গ্রিক ক্রোনাস, বাংলা শনি) পুত্র, জুপিটার (গ্রিক জিউস, বাংলা বৃহস্পতি) ও নেপচুনের(গ্রিক পসাইডন) ভাই এবং প্রসপারপাইনের(গ্রিক পার্সিফোন) স্বামী।
এপর্যন্ত জানামতে, প্লুটো'র পাঁচটি প্রাকৃতিক উপগ্রহ রয়েছে: শ্যারন, যা ১৯৭৮ খ্রিস্টাব্দে জ্যোতির্বিজ্ঞানী জ্যামস ক্রিস্টি প্রথম শনাক্ত করেন, এবং আরো দুটো তুলনামূলক ছোট উপগ্রহ: নিক্স এবং হাইড্রা, দুটোই ২০০৫ খ্রিস্টাব্দে আবিষ্কৃত হয়। এরপর S/2011 (134340) 1 (সাময়িক বা প্রাথমিক নাম, P4 নামেও পরিচিত), ২০১১ সালে হাবল টেলিস্কোপ কর্তৃক শনাক্ত করা হয়, এবং সর্বশেষ আবিষ্কৃত উপগ্রহটি হলো S/2012 (134340) 1 (P5 নামেও পরিচিত), যা ২০১২ সালে আবিষ্কৃত হয়। পরবর্তীতে P4 এর নাম কার্বেরস ও P5 এর নাম স্টিক্স দেয়া হয়েছে ৷
নূতন নিয়ম
নূতন নিয়ম বা নতুন বাইবেল খ্রিস্টানদের ধর্মগ্রন্থ বাইবেলের শেষভাগ। ৪৫ থেকে ১৪০ খ্রিস্টাব্দের মধ্যে একাধিক লেখক এটি রচনা করেন। এই বিভিন্ন লেখকের রচনা কয়েক শতাব্দী ধরে সংগৃহীত হয়ে একখণ্ড গ্রন্থের আকার ধারণ করে। নতুন বাইবেল খ্রিস্ট ধর্মের ভিত্তি। পাশ্চাত্যে গড়ে ওঠা সভ্যতা ও নৈতিকতা বোধের উপর ব্যাপক প্রভাব রয়েছে এই গ্রন্থের।
মায়া মেমসাব
মায়া মেমসাব (, , "মায়া" এবং ইংরেজিতে "মায়া: দ্য এনসেন্টিং ইল্যুশন" নামে পরিচিত) ১৯৯৩ সালের ভারতীয় চলচ্চিত্র। ফরাসি লেখক গুস্তাভ ফ্লাওবার্টের "মাদাম বোভারি" অবলম্বনে চলচ্চিত্রটি প্রযোজনা এবং পরিচালনা করেছেন কেতান মেহতা। অভিনয় করেছেন শাহরুখ খান, দীপা সাহি, ফারুক শেখ, রাজ বব্বর, পরেশ রাওয়াল প্রমুখ। চলচ্চিত্রটি জাতীয় চলচ্চিত্র পুরস্কার ১৯৯৩ এর বিশেষ জুরি পুরস্কার অর্জন করেছিল।
কুছ কুছ হোতা হ্যায়
কুছ কুছ হোতা হ্যায় (হিন্দিতে: कुछ कुछ होता है) একটি জনপ্রিয় ভারতীয় হিন্দি চলচ্চিত্র। এর পরিচালনায় ছিলেন তরুণ জনপ্রিয় পরিচালক করন জোহর, মূল ভূমিকায় অভিনয় করেন শাহরুখ খান, কাজল, রানী মুখার্জী, অনুপম খের প্রমুখ। চলচ্চিত্রটি ত্রিভূজ প্রেমের কাহিনী-নির্ভর। বলিউডে ছবিটি ব্যাপক দর্শকপ্রিয়তা অর্জন করে।
রাহুল (শাহরুখ খান) ও অঞ্জলি (কাজল) কলেজের সহপাঠী এবং ঘনিষ্ঠ বন্ধু। রাহুল কলেজে নবাগত টিনার (রানী মুখোপাধ্যায়) প্রেমে পড়ে। অঞ্জলি এতোদিন রাহুলকে বন্ধু হিসাবে দেখলেও এখন উপলব্ধি করে সেও রাহুলকে ভালোবাসে। অঞ্জলি কলেজ ছেড়ে চলে যায়। রাহুল ও টিনার বিয়ে হলেও সন্তান জন্ম দেয়ার সময় টিনা মারা যায়। তাদের সন্তান্টির নাম রাখা হয় অঞ্জলি। আট বছর পর মায়ের লেখা চিঠি থেকে অঞ্জলি সব জানতে পেরে রাহুল ও অঞ্জলি (কাজল) এর পুনর্মিলন ঘটাবার চেষ্টা করে।"কুছ কুছ হোতা হ্যায়" ছবিতে সঙ্গীত পরিচালনা করেছেন যতীন-ললিত। জতিন-ললিত দ্বারা একটি পূর্বপরল্পনা ছিল যেমন; একেকটি চরিত্রের জন্য নির্ধারিত একজন কণ্ঠশিল্পী থাকবেন। এখানে কবিতা কৃষ্ণমূর্তি (টিনা মালহোত্রা এবং জনাবা শর্মা হিসেবে), উদিত নারায়ন (রাহুল খান্না হিসেবে), অলকা ইয়াগনিক (যেমন অঞ্জলি শর্মা হিসেবে), এবং কুমার শানু (আমান মেহেরা হিসেবে) কণ্ঠ দিয়েছিলেন। গান "লাড়কি বাড়ী অনজানী হ্যায়" গান ১৯৬৯ সালের চলচ্চিত্র "প্রেম পুজারী" থেকে "রঙ্গীলা রে:" একটি বেহালা নমুনা বৈশিষ্ট্য।
মোহাব্বতে
মোহাব্বতে (, , ), শাহরুখ খান, অমিতাভ বচ্চন, এবং ঐশ্বর্যা রাই অভিনীত একটি হিন্দি চলচ্চিত্র। ছবিটির কাহিনীর কিছু অংশের সাথে রবিন উইলিয়াম্‌স অভিনীত ইংরেজি ছায়াছবি ডেড পোয়েট্‌স সোসাইটি এর কাহিনীর মিল পাওয়া যায়।
স্বদেশ (২০০৪-এর চলচ্চিত্র)
স্বদেশ: উই দ্যা, পিওপল (, , ইংরেজিতে:Swades, ) হচ্ছে ২০০৪ সালের একটি ভারতীয় চলচ্চিত্র, যেটি প্রযোজনা এবং পরিচালনা করেছেন আশুতোষ গোয়ারিকর। ছবিতে মূল ভূমিকায় অভিনয় করেছেন শাহরুখ খান এবং নবাগতা গায়ত্রী যোশী। যদিও স্বদেশ ছবিটি বক্স-অফিসে আশানুরূপ সাফল্য পায়নি, এটা ভারতীয় এবং অন্যান্য দক্ষিণ এশিয়ান দর্শকের থেকে ও বিশ্বের সর্বজনীন সমালোচনামূলক জয়ধ্বনি পেয়েছে।
মোহন ভূমিকায় অভিনয়ের জন্য প্রথমে ঋত্বিক রোশন'কে প্রথমে প্রস্তাব করা হয়েছিল, কিন্তু তিনি স্ক্রিপ্ট পড়ার পর প্রস্তাবটি ফিরিয়ে দেন।
"স্বদেশ" প্রথম ভারতীয় চলচ্চিত্র প্রকৃতপক্ষে নাসা গবেষণা কেন্দ্রের ভিতরে নাসা'র লাউঞ্চ প্যাড ৩৯এ কেনেডি স্পেস সেন্টার ফ্লোরিডা শুটিং করা হয়।
তাঁর ফিল্ম এর সত্যতা যোগ করার জন্য, গোয়ারিকর আসলে থেকে অঙ্কুর চেয়েছিলেন নাসা স্পেস কেন্দ্রে বরং একটি সেট দৃশ্য। বৃষ্টিপাত পর্যবেক্ষণ উপগ্রহ গ্লোবাল ফিল্ম বৃষ্টিপাতের পরিমাণ পরিমাপ (জিপিএম) নামে পরিচিত একটি প্রকৃত নাসা অভিযান এবং বর্তমানে ২০১৩ সালে আরম্ভ করার জন্য নির্ধারিত।এ আর রহমান এর সাউন্ডট্র্যাক ছিল সমালোচক এবং দর্শকের দ্বারা প্রশংসিত হয়। এবং তার ব্যাকগ্রাউন্ড স্কোর তাকে ফিল্মফেয়ার পুরস্কার জিতেয়েছে। তবে, তিনি ফিল্মফেয়ার পুরস্কার শ্রেষ্ঠ সঙ্গীত পরিচালক-এর পুরস্কারটি হারিয়েছেন অণু মালিকের কাছে। এটি অবশেষ শুধুমাত্র সময় তিনি পুরস্কার এবং মনোনয়ন না জয়ী হয়েছে। উদিত নারায়ন জাতীয় চলচ্চিত্র পুরস্কার শ্রেষ্ঠ নেপথ্য গায়ক পুরুষ জিতেছে, গান "ইয়ে তারা ও তারা"এর জন্য। ছবির গীত রচনা করেছেন জাভেদ আখতার, এবং সব সুর ও সঙ্গীত পরিচালনা করেছেন এ আর রহমান।
! ট্র্যাক !! গান !! কণ্ঠশিল্পী !! নোট !! দৈর্ঘ্য
বিজয়ী:
"মনোনয়ন":
দিল তো পাগল হ্যায়
দিল তো পাগল হ্যায় (, বাংলা: "হৃদয় পাগল") শাহরুখ খান অভিনীত একটি হিন্দি চলচ্চিত্র। ছবিটি ভারতীয় জাতীয় চলচ্চিত্র পুরস্কারের বিভিন্ন শাখায় বেশ কয়েকটি পুরস্কার লাভ করে। এছাড়া সাধারণ দর্শকদের কাছেও চলচ্চিত্র টি জনপ্রিয়তা অর্জন করে। ছবিটি অভিনয় করেছেন শাহরুখ খান, মাধুরী দীক্ষিত, অক্ষয় কুমার, করিশমা কাপুর প্রমুখ।
রাহুল (শাহরুখ খান) একজন নৃত্যশিল্পী এবং একজন সফল সঙ্গীত ও নৃত্য দল পরিচালক. সে বিশ্বাস করে যে নিশা (করিশমা কপূর), তার সেরা নৃত্যশিল্পী, তার ভালো বন্ধু. নিশা তাঁর বন্ধুর মত কাজ করে, কিন্তু তাকে ভালবাসেন গোপনে. গল্পের অন্য অবগত হয় পূজা (মাধুরী দীক্ষিত), যারা ​​বিশ্বাস করে যে কেউ কোথাও প্রত্যেকের জন্য এবং যখন তিনি যে বিশেষ কেউ ঈশ্বরের পাবেন একটি ইঙ্গিত / সংকেত তার দিতে হবে. পূজা হল একটি মাতৃহীন ঊর্ধ্বতন বন্ধু জীবিত. তাদের পুত্র অজয় (অক্ষয় কুমার) তার ভালো বন্ধু.
নাচতে গিয়ে নিশা তার ব্যথা পায়, এক্ষেত্রে রাহুল নৃত্যদল পরিচালনার নতুন নৃত্যশিল্পী প্রয়োজন হয়. রাহুল পূজার নৃত্য দেখে পছন্দ করেন. তিনি এবং রাহুল অপরের ক্রমবর্ধমান হয় অনুরাগী, কিন্তু আইন হিসাবে এটা যদি না হয়. পূজা, অজানা রাহুল থেকে, অজয় থেকে ইতিমধ্যে রত. অন্য মানুষের সঙ্গে রোমান্স মানহানিকর এবং তার পিসি এবং চাচা, যিনি তার তাদের পুত্র বিবাহ দেখতে চান একটি হতাশা হবে. তিনি রাহুল থেকে তার দূরত্ব রাখতে চেষ্টা এবং তিনি, তার মিশ্র সংকেত দ্বারা ধাঁধা, বিষয় ধাক্কা না.
নিশা, তার ঈর্ষা দ্বারা শাণিত অজ্ঞান, সব কমিটি. পরিবর্তে ব্যাপার বন্ধ চেষ্টা যাইহোক, তিনি যখন জন্য ভারত ছেড়ে বিষয়ে তাদের কোর্স গ্রহণ দেত্তয়া সিদ্ধান্ত নেয়. তিনি সত্যিই ভালবাসেন রাহুল এবং শুভেচ্ছা শুধুমাত্র তাঁর জন্য.
নতুন প্রদর্শন অব্যাহত জন্য প্রস্তুতি হিসেবে, পরিশেষে পূজা বলে রাহুল যে তিনি অজয় এবং রাহুল হয় গভীরভাবে আঘাত নিযুক্ত হয়. তিনি তার নতুন অসুখী প্রতিফলিত দেখাতে শেষ দৃশ্যের সংশোধিত. নিশা যে এটি একটি অসুখী সমাপ্তি হয়েছে অভিযোগ কিন্তু রাহুল থেকে তা পরিবর্তন করতে রাজি, গল্প করার উপায় সে কমিটি পূজা তার সম্পর্ক প্রতিফলিত করে.
শেষ ইন, রাহুল থেকে এক পূজা সঙ্গে তাঁর প্রণয় পুনর্জ্ীবত শেষ চেষ্টা করা সিদ্ধান্ত নেয়. পূজা অজয়, যিনি কি, রিলিজ পূজা তার প্রবৃত্তি থেকে যাওয়া, এবং পূজা এবং রাহুল পুনর্মিলিত অনুভূত হয়েছে পর্যন্ত প্রেম ও কর্তব্যের মধ্যে বিদীর্ণ হয়.
দিলওয়ালে দুলহানিয়া লে যায়েঙ্গে
দিলওয়ালে দুলহানিয়া লে যায়েঙ্গে (; ), বিশেষ পরিচিতি DDLJ, এটি একটি ভারতীয় হিন্দি ভাষার চলচ্চিত্র, ছবিটি মুক্তি লাভ করে ২০ অক্টোবর, ১৯৯৫. এটি একটি রোমান্টিক ও কমেডি ধাঁচের ছবি, ছিবিটি পরিচালনা করেছেন আদিত্য চোপড়া, এবং এটিই তাঁর পরিচালিত প্রথম চলচ্চিত্র. ছবির প্রধান দুটি চরিত্রে অভিনয় করেছেন শাহরুখ খান ও কাজল।"দিলওয়ালে দুলহানিয়া লে যায়েঙ্গে" ১৯৯৬ সালের ফিল্মফেয়ার পুরস্কার এর (শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ অভিনেতা ও শ্রেষ্ঠ অভিনেত্রীর) সহ সর্বমোট ১০টি শ্রেণী বিভাগে পুরস্কার লাভ করেছিল।
ছবিতে গানের সুর ও সঙ্গীত পরিচালনা করেছেন জতিন-ললিত, এবং আনন্দ বকশীর সাথে গানের কথা লিখেছেন, গানগুলোতে কন্ঠ দিয়েছেন লতা মঙ্গেশকর, আশা ভোঁসলে, কুমার শানু, অভিজিত ভট্টাচার্য, মনপ্রীত কাউর, পামেলা চোপড়া ও উদিত নারায়ন। দীর্ঘ ১২ বছর পর আনন্দ বকশী শ্রেষ্ঠ গীতিকার হিসেবে ফিল্মফেয়ার পুরস্কার লাভ করেছিলেন।
আঞ্জাম
আঞ্জাম (, , ) এটি ১৯৯৪ সালের একটি বলিউড চলচ্চিত্র। ছবিটি পরিচালনা করেছেন রাহুল রাযাইল। ছবিটি পরিচালনা করেছেন রাহুল রাযাইল. ছবিতে প্রধান দুটি চরিত্রে অভিনয় করেছেন মাধুরী দীক্ষিত ও শাহরুখ খান। এছাড়াও কয়েকটি গুরুপ্তপুর্ণ চরিত্রে অভিনয় করেছেন দীপক তিজরি, জনি লিভার, হিমানী শিভপুরি, তিন্নু আনন্দ, কল্পনা ইয়ের ও কিরণ কুমার।
এই ছবিতে অভিনয়ের মাধ্যমে মাধুরী দীক্ষিত ও শাহরুখ খান প্রথম একসঙ্গে কাজ করেন। ভারতের বক্স-অফিসের ঘোষণা অণুযায়ী ছবিটি ব্যবসায়িক সাফল্য পায়নি, কিন্তু প্রধান তারকাদের সন্তোষজনক পর্যালোচনা পেয়েছে। মাধুরী দীক্ষিত তাঁর সু-অভিনয়ের জন্য ফিল্মফেয়ার পুরস্কার এর শ্রেষ্ঠ অভিনেত্রীর হিসেবে মনোনীত হন কিন্তু হাম আপকে হ্যায় কোন...! ছবির জন্য শ্রেষ্ঠ অভিনেত্রীর পুরস্কার লাভ করেন। শাহরুখ খান শ্রেষ্ঠ ভিলেন হিসেবে ফিল্মফেয়ার পুরস্কার লাভ করেন। তিনি একই পুরস্কারের জন্য মনোনীত হয়েছিলেন আগের বছর যশ চোপড়ার চলচ্চিত্র ডর।
কাভি হাঁ কাভি না
কাভি হাঁ কাভি না (), এটি ১৯৯৩ সালের একটি বলিউড চলচ্চিত্র. ছবিটি পরিচালনা করেছেন কুন্দন শাহ. ছবিতে শাহরুখ খান একজন ব্যর্থ যুবকের ভূমিকায় অভিনয় করেছেন. এটিতে আরও অভিনয় করেছেন সুচিত্রা কৃষ্ণমূর্তি, দীপক তিজোরী এবং একটি অতিথি চরিত্রে জুহি চাওলা উপস্থিত ছিলেন. ছবিটি সম্পর্কে শাহরুখ খান বলেম এটি তার অতি প্রিয় একটি ছবি.
শাহরুখ খানের অভিনয় প্রতিভার অন্যতম সেরা নিদর্শন এই চলচ্চিত্রটিতে প্রকাশ পেয়েছে। তিনি এখানে অভিনয়ের জন্য সেরা অভিনেতা হিসাবে ফিল্মফেয়ার ক্রিটিক্স অ্যাওয়ার্ড লাভ করেন।
বাজীগর
বাজীগর (হিন্দি : बाज़ीगर, উর্দু: بازی گر, অনুবাদ: "জুয়াড়ি") ১৯৯৩ সালে মুক্তিপ্রাপ্ত হিন্দি চলচ্চিত্র। এটি পরিচালনা করেছিলেন আব্বাস-মস্তান। রোমাঞ্চকর ধারার এই চলচ্চিত্রটির কাহিনী গড়ে উঠেছে এক তরুণকে নিয়ে, যিনি যেকোনো মূল্যে প্রতিশোধ নিতে চান। চলচ্চিত্রটি হলিউডের ছবি "এ কিস বিফোর ডাইয়িং" অবলম্বনে তৈরি করা হয়েছে। এতে অভিনয় করেছেন শাহরুখ খান, কাজল প্রমূখ। ছবিটির মাধ্যমে ভারতীয় চলচ্চিত্র অভিনেত্রী শিল্পা শেঠীর অভিষেক হয়।
রাজ নামের একটি ছেলে, যে চরিত্রে অভিনয় করেছেন শাহরুখ খান। রাজ ছিলেন একজন businessman
গজ গামিনী (চলচ্চিত্র)
গজ গামিনী ২০০০ সালে মুক্তিপ্রাপ্ত ভারতীয় চলচ্চিত্র। পরিচালনা করেছেন এম. এফ. হুসেন।
বাংলা ব্যান্ড
উল্লেখযোগ্য বাংলা ব্যান্ডদলগুলোর তালিকা।
ক্রসউইন্ডস
ক্রসউইন্ডস (KrossWindZ) কলকাতার একটি বাংলা ব্যান্ড। তারা ভারত ও বিশ্বের অনেক দেশে গান করেছে। তারা পল্লী সঙ্গীত কে নাগরিক সঙ্গীতে পরিনত করে একে জনপ্রিয় করার চেষ্টা করে যাচ্ছে।
এই দল্টি মুলত প্রগতিশীল ফিউশন নির্ভর। এরা বিস্বসঙ্গীত, লোকসঙ্গীত করে থাকে। বর্তমানে বান্ডটি আত্মিক ও কথা নির্ভর গানের দিকে বেশি ঝুকেছে।
প্যাট মেথেনি, পন্ডিত ভীমসেন যোশী, জনি মিচেল, বাসুদেব বাউল, গুলাম আলি, এরিক জনসন, স্টিং, ব্রায়ান এনো
১৯৯০ সালে ব্যান্ডটি প্রতিষ্ঠিত হয় এবং বিভিন্ন কলেজের অনুষ্ঠানে গাইতে শুরু করে। এখন পর্যন্ত তারা ভারতের সব জায়গায় ভ্রমণ করে বিভিন্ন কলেজ অনুষ্ঠান ও স্টেডিয়াম কনসার্টে অংশগ্রহণ করেছে। এই দলটি বিভিন্ন আন্তর্জাতিক ব্যান্ডদল Herbie Hanock(USA), Sky High(SWEDEN), Tizian Jost(Germany), পন্ডিত রমেশ মিশ্র(ভারতীয় সারঙ্গী বাদক), The Jazz Ambassadors(USA) এর সাথে কাজ করেছে। বিভিন্ন তথ্যচিত্র ও বিজ্ঞাপণচিত্রে ব্যান্ডটি অংশ নিয়েছে।
পারদ (মৌল)
পারদ একটি মৌলিক পদার্থ যার প্রতীক Hg পারমানবিক সংখ্যা ৮০। এটি একটি ভারী d-ব্লক মৌল এবং একমাত্র ধাতু যা আদর্শ তাপমাত্রা এবং চাপে তরল অবস্থায় থাকে।
পারদ একটি ভারী, রুপালী সাদা ধাতু। অন্যান্য ধাতুর তুলনায় এর তাপ পরিবাহিতা কম কিন্তু তড়িত্ִ পরিবাহিতা বেশি।
ব্লক মৌল হওয়া সত্ত্বেও এর গলনাংক ও স্ফুটনাংক অস্বাভাবিকভাবে কম। এর কারণ কোয়ান্টাম মেকানিক্স দ্বারা ঠিকভাবে ব্যাখ্যা করা যায়।
পারদের একটি বিশেষ ধরনের ইলেকট্রন বিন্যাস বিদ্যমান। এর ইলেকট্রন বিন্যাসে ইলেকট্রনসমূহ ক্রমান্বয়ে 1s, 2s, 2p, 3s, 3p, 3d, 4s, 4p, 4d, 4f, 5s, 5p, 5d, 6s অরবিটালে প্রবেশ করে। এরকম গঠনের কারণে এর পরমাণু থেকে ইলেকট্রন অপসারণ অনেক কঠিন হয়ে পড়ে। ফলে পারদের ধর্মের সাথে মৌলিক গ্যাসসমূহের সামন্জস্য দেখা যায়, যেমন এদের পরমাণুসমূহের মধ্যে দুর্বল আকর্ষন বল থাকে তাই এরা কক্ষ তাপমাথাতেই তরল অবস্থায় থাকে।
পারদের কিছু উল্লেখ্যযোগ্য যৌগঃ
থ্যালিয়াম
থ্যালিয়াম দূর্বল ধাতু পর্যায় ভুক্ত একটি মৌল।
সীসা
সীসা হল একটি মৌলিক পদার্থ যার রাসায়নিক সংকেত Pb এবং পরমানবিক সংখ্যা ৮২। সীসা নরম ধাতু যা ছুরির সাহায্যে কাটা যায়। এটি ঈষৎ নীলাভ ধূসর বর্ণের ধাতু যা কাগজের উপর ঘষলে কালো দাগ কাটে। সীসা কম সক্রিয় ধাতু এবং সক্রিয়তা ক্রমে এর অবস্থান হাইড্রোজেনের ঠিক উপরে।
সীসা ইমারত নির্মানে, সীসা-অম্ল ব্যাটারী, গুলি(বুলেট), বিকিরন ঢাল, ওজন ইত্যাদিতে ব্যবহৃত হয়। সকল স্থায়ী মৌলিক পদার্থের মধ্যে সীসার রয়েছে সর্বোচ্চ পারমানবিক সংখ্যা। যদিও পরবর্তী সর্বোচ্চ পারমাণবিক সংখ্যা বিশিষ্ট মৌল বিসমাথের (Bi) অর্ধ জীবন সীসার চেয়ে অনেক বেশি তার পরও এটাকে স্থায়ী হিসেবে ধরা যায়।
১# সাধারন তাপমাত্রায় স্ফোটিক গঠন করে৷ ২# রং কালচে ধুশর৷ ৩# নরম ও ভারী ৷
PbO
সীসা সাধারণত ওয়েটব্যাটারিতে ব্যবহৃত হয় ৷
ফ্র্যান্সিয়াম
ফ্র্যান্সিয়াম (ইংরেজি: Francium) পর্যায় সারণীর ৮৭তম মৌলিক পদার্থ। ফ্র্যান্সিয়াম এর আণবিক সংকেত Fr।
থোরিয়াম
থোরিয়াম (রাসায়নিক সংকেত:,Th পারমাণবিক সংখ্যা ৯০) একটি মৌলিক পদার্থ। ।
hoi
জামিউল সৈকতের ঘড়িতে
বেণী মাধব দাস
বেণী মাধব দাস (নভেম্বর ২২, ১৮৮৬ - সেপ্টেম্বর ২, ১৯৫২) একজন প্রাজ্ঞ বাঙালি পন্ডিত, শিক্ষক, এবং দেশপ্রেমিক। তিনি শরৎচন্দ্র বসু, সুভাষচন্দ্র সহ আরও অনেক প্রখ্যাত ব্যক্তির শিক্ষাগুরু ছিলেন।
বেণী মাধব দাসের জন্ম বর্তমান বাংলাদেশের চট্টগ্রাম জেলার শেওড়াতলী গ্রামে। তাঁর পিতার নাম কৃষ্ণ চন্দ্র দাস। দর্শন শাস্ত্রে উচ্চ শিক্ষা লাভ করার পর তিনি চট্টগ্রাম কলেজে শিক্ষক হিসাবে যোগ দেন। তাঁর হাতে এটি একটি আদর্শ শিক্ষা প্রতিষ্ঠানে পরিণত হয়। চট্টগ্রামের পর তিনি ঢাকা, কটক র‍্যাভেনশ স্কুল, কৃষ্ণনগর কলেজিয়েট স্কুল ও কলকাতার স্কুল ও কলেজে শিক্ষকতা করেছেন। ব্রাহ্ম নেতা মনীষী কেশবচন্দ্র সেনের প্রভাবে তিনি ব্রাহ্ম সমাজে যোগ দেন, এবং ব্রাহ্ম সমাজের প্রকাশনা - ইন্ডিয়ান মেসেঞ্জার ও নববিধান এর সাথে যুক্ত ছিলেন।
দেশপ্রেম ও শিক্ষকতায় নিবেদিতপ্রাণ বেণী মাধব ছিলেন একজন আদর্শ শিক্ষক। দর্শন ছাড়াও তিনি অর্থনীতি ও ইতিহাসে পন্ডিত ছিলেন। তিনি ১৯২৩ খ্রিস্টাব্দে কাকিনাদায় (বর্তমানে ভারতের অন্ধ্র প্রদেশ এ ) অনুষ্ঠিত "অল ইন্ডিয়া থেইস্টিক কনফারেন্সের " সভাপতিত্ব করেন। সভাপতি হিসাবে তাঁর ভাষণ পরে "মডার্ন থেইস্টিক মুভমেন্ট ইন ইন্ডিয়া" নামক পুস্তিকায় প্রকাশ করা হয়। তাঁর প্রবন্ধ সংকলন - "পিলগ্রিমেজ থ্রু প্রেয়ার্স" - সমালোচকদের কাছে ভূয়সী প্রশংসা লাভ করেছিল। সুভাষচন্দ্র তার ভারত পথিক গ্রন্থে তার কথা উল্লেখ করেছেন।
কটক ও কৃষ্ণনগরে বেণীমাধবের সংস্পর্শে আসা আরেকজন পন্ডিত, নিরঞ্জন নিয়োগী লিখেছেন - "here was no harshness in his administration, no pompous display surrounding it – his cool and charming behaviour used to have a remarkable impact on his students. Even those who were turbulent calmed down, became respectful towards him and were endeared to his affections."
বেণী মাধব দাসের পরিবার রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তাঁর মেজছেলে কারাবরণ করেন। পত্নী সারদা দেবী ছিলেন মধূসূদন সেনের কন্যা। মধুসূদন সেন কলকাতার সাধারণ ব্রাহ্ম সমাজের সম্পাদক হিসাবে কাজ করার পর অবসর নিয়ে ঢাকায় চলে এসেছিলেন। সারদা দেবী সমাজ সেবায় সক্রিয় ছিলেন। তাঁদের দুই কন্যার নাম কল্যাণী দাস (ভট্টাচার্য) এবং বীণা দাস (ভৌমিক)। কল্যাণী দাস সমাজ সেবা ও বিপ্লবী কর্মকান্ডে জড়িত ছিলেন। তিনি ছাত্রী সংঘের উদ্যোক্তা ছিলেন এবং ব্রিটিশ বিরোধী রাজনীতির জন্য কারাবরণ করেন। বীণা দাস ব্রিটিশ বিরোধী সশস্ত্র বিপ্লবে সক্রিয় ছিলেন এবং ১৯৩২ সালের ৬ ফেব্রুয়ারি কলকাতা বিশ্ববিদ্যালয় এর সমাবর্তনে বাংলার ব্রিটিশ গভর্নর স্ট্যানলি জ্যাকসনকে পিস্তল দিয়ে গুলি করে হত্যা প্রচেষ্টার জন্য ৯ বছর কারা বরণ করেন। মেয়ের বিপ্লবী কার্যকলাপে বাধাদান তো দূরস্থান, দেশপ্রেমিক বেনীমাধব রীতিমতো উৎসাহ প্রদান করেছিলেন।
বেণী মাধব দাস তাঁর সারা জীবন ব্রাহ্ম সমাজের কল্যাণে নিবেদন করেন। তিনি ১৯৫২ সালের ২রা সেপ্টেম্বর কলকাতায় মৃত্যু বরণ করেন।
প্রতিনিউট্রিনো
প্রতিনিউট্রিনো হলো মৌলিক কণিকা নিউট্রিনো'র প্রতিকণা। এটি নিউক্লীয় বেটা-ক্ষয় এর মাধ্যমে উৎপন্ন হয়। এদের স্পিন হলো ১/২ । এরা লেপটন মৌলিক-কণিকা শ্রেণীর অন্তর্গত। নিউট্রিনোসমূহের বাম-হস্ত হেলিসিটি থাকলেও এখন পর্যন্ত যত প্রতিনিউট্রিনো পাওয়া গেছে তাদের সবার রয়েছে ডান-হস্ত হেলিসিটি । প্রতিনিউট্রিনোসমূহ অন্যান্য পদার্থ'র সাথে কেবল মহাকর্ষ এবং দুর্বল নিউক্লীয় বল দ্বারা মিথষ্ক্রিয়া করায়, বৈজ্ঞানিক পরীক্ষা-নিরীক্ষার সাহায্যে এদেরকে সনাক্ত করা খুবই কঠিন একটি কাজ। নিউট্রিনো-স্পন্দন পরীক্ষায় দেখা যায় এন্টিনিউট্রিনো'র ভর আছে আর বেটা-ক্ষয় পরীক্ষায় দেখা যায়, এই ভর অতি নগণ্য।
প্রতিনিউট্রিনো এবং নিউট্রিনো একই কণা হওয়ার একটা সম্ভাবনা রয়েছে, কারণ এরা তড়িৎ নিরপেক্ষ। এধরনের বৈশিষ্ট্যযুক্ত কণিকাদের ম্যাজোরানা কণিকা বলা হয়ে থাকে। যদি নিউট্রিনো আসলেই ম্যাজোরানা কণিকা হয়ে থাকে, তাহলে নিউট্রিনোবিহীন যুগল বেটা-ক্ষয় প্রক্রিয়াটি সংঘটিত হওয়ার কথা। এই প্রক্রিয়াটির খোঁজে অনেকগুলি বৈজ্ঞানিক পরীক্ষা প্রস্তাব করা হয়েছে।
মানুষ হিশেবে আমার অপরাধসমূহ
মানুষ হিশেবে আমার অপরাধসমূহ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৬ সালে (ফাল্গুন, ১৪০২ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।
আজাদ এই উপন্যাস উৎসর্গ করেছেন, ব্যারিস্টার আমীর-উল ইসলামকে।
"মানুষ হিসেবে আমার অপরাধসমূহ" মূলত একটি আত্মস্বীকারোক্তিমূলক উপন্যাস। গল্পের কেন্দ্রীয় চরিত্র ‌‌‌'আনিস' একজন সরকারি আমলা। মানুষ হিসেবে তার কৃত অপরাধসমূহের এবং অপরাধবোধের বয়ান এই উপন্যাসের উপজীব্য বিষয়।
লে কোঁফেসিওঁ
লে কোঁফেসিওঁ () সুইজারল্যান্ডীয় লেখক জঁ-জাক রুসোর আত্নজীবনী। বইটিতে রুসো তার নিজের জীবন তুলে ধরেছেন। ১৬৬৪ সালে তিনি বইটি লেখা শুরু করেন এবং দীঘ ৫ বছর সময় ব্যয় করে লেখা সম্পূর্ণ করেন।
গজা
গজা এক প্রকারের মিষ্টি অনেক জায়গায় এটা মুরালি / খুরমা / আঙ্গুলী নামেও পরিচিত। ময়দা বেলে নিয়ে ভাঁজ করে তেলে ভেঁজে অত;ফর উত্তপ্ত চিনির শিরায় (তরলীকৃত চিনি) ডুবিয়ে এটি প্রস্তুত করা হয়। এটি শুকনা মিষ্টি। দামে কম এবং সুস্বাদু বিধায় গজা গ্রামে-গঞ্জে জনপ্রিয়। আঙ্গুলের আকৃতির গজা ছোট-বড় নানা আকারের হয়ে থাকে। আবার ময়দার খামিরকে নানাভাবে আকারে সাজিয়ে বিভিন্ন আকারের গজা প্রস্তুত করা হয়।
কালোজাম
কালোজাম বা গুলাব জামুন (, ) দক্ষিণ এশিয়ার, বাংলাদেশ, ভারত, পাকিস্তান, নেপাল এর একটি জনপ্রিয় মিষ্টি খাদ্য। কালচে-লাল রঙের মিষ্টি; যা ময়দার গোলায় চিনি, ছানা ও মাওয়া মিশিয়ে ঘিয়ে ভেজে সিরায় জ্বাল দিয়ে বানানো হয়। এই মিষ্টি মূল প্রক্রিয়ায় রয়েছে তেলে ভাজা ও সিরাপের মাঝে ভিজিয়ে রাখা। কালোজাম তৈরির উপকরণের মাঝে রয়েছে গুঁড়ো দুধ, তরল দুধ, বেকিং পাউডার, মাওয়া, তেল, পানি, এলাচ গুঁড়ো, কেশার, চিনি।
কালোজাম এসেছে একরকম আরবিও মিষ্টি নাম "লৌকোমাদেস" (Loukoumades) থেকে, এই মিষ্টি মোঘল-আমলে খুব জনপ্রিয় ছিল। মাঝে মাঝে সিরাপ ব্যবহার করা হত। এই মিষ্টির কদর সূদুর তুর্কি পর্যন্ত চলে গিয়েছে।
আজকের দিনে বিভিন্নরকম উৎসব ও উদযাপন যেমন - বিয়ে, ঈদ, পূজা-পার্বণ, দিওয়ালির ভোজ উৎসবে মিষ্টি হিসেবে কালোজাম দেয়া হয়। কালোজাম বিভিন্ন রকমের রয়েছে এবং সব ধরনের কালোজাম স্বতন্ত্র স্বাদযুক্ত।
সীতাভোগ
সীতাভোগ বাংলার এক সুপ্রসিদ্ধ মিষ্টান্ন। এটা অনেকটা বাসমতী চালের ভাতের মত দেখতে হয়। বর্ধমানের সীতাভোগ অতি বিখ্যাত।
১৯০৪ সালে বড়লাট জর্জ ন্যাথানিয়েল কার্জন বর্ধমানের জমিদার বিজয়চাঁদ মহতাবকে মহারাজা খেতাব দিতে বর্ধমান ভ্রমণ করেন। কার্জনের বর্ধমান আগমনকে স্মরণীয় করে রাখতে বিজয়চাঁদ মহতাব বর্ধমানের জনৈক মিষ্টি প্রস্তুতকারক ভৈরবচন্দ্র নাগকে একটি বিশেষ মিষ্টি প্রস্তুত করতে বলেন। ভৈরবচন্দ্র নাগ সীতাভোগ ও বর্ধমানের অপর বিখ্যাত মিষ্টান্ন মিহিদানা তৈরী করেন। কথিত আছে যে কার্জন সীতাভোগ খেয়ে এতটাই প্রীত হয়েছিলেন যে সমস্ত সরকারি অনুষ্ঠানে তিনি সীতাভোগ পরিবেশন করা বাধ্যতামূলক করেন।
সীতাভোগের প্রধান উপাদান সীতাসের প্রজাতির গোবিন্দভোগ চাল। কথিত আছে যে সীতাসের প্রজাতির গোবিন্দভোগ চাল থেকে প্রস্তুত হওয়ার কারণেই সীতাভোগের একটি নিজস্ব স্বাদ ও সুগন্ধ হয়। উক্ত সীতাসের
বর্ধমান জেলার এক বিশেষ অঞ্চলেই উৎপাদিত হয়। এই চাল গুঁড়ো করে তাতে ১:৪ অনুপাতে ছানা মিশিয়ে পরিমাণমত দুধ দিয়ে মাখা হয়। তারপর একটি বাসমতী চালের আকৃতির মত ছিদ্রযুক্ত পিতলের পাত্র থেকে উক্ত মিশ্রণকে গরম চিনির রসে ফেলা হয়। এর ফলে সীতাভোগ বাসমতীর চালের ভাতের মত দেখতে লম্বা সরু সরু দানাযুক্ত হয়। এর সাথে ছোট ছোট গোলাপজাম এবং কখনো কখনো কাজুবাদাম ও কিশমিশ মিশিয়ে পরিবেশন করা হয়।
বিখ্যাত কৌতুকাভিনেতা নবদ্বীপ হালদারের কৌতুকগীতি শরীরটা আজ বেজায় খারাপ-এ তিনি গেয়েছেন
মিহিদানা
মিহিদানা বাংলার এক সুপ্রসিদ্ধ মিষ্টান্ন। বর্ধমানের মিহিদানা অতি বিখ্যাত। মিহিদানা ভারতের ঐতিহ্যবাহী মিষ্টান্ন হিসেবে স্বীকৃত। মিহিদানার পেটেন্ট আইনিভাবে পশ্চিমবঙ্গ সরকারকে প্রদান করা হয়েছে। কলকাতার নেতাজি সুভাষচন্দ্র বসু আন্তর্জাতিক বিমানবন্দরের বিশ্ব বাংলা শোরুমে পশ্চিমবঙ্গের সংস্কৃতির অঙ্গ হিসেবে মিহিদানাকে তুলে ধরা হয়েছে।
১৯০৪ সালে বড়লাট জর্জ ন্যাথানিয়েল কার্জন বর্ধমানের জমিদার বিজয়চাঁদ মহতাবকে মহারাজা খেতাব দিতে বর্ধমান ভ্রমণ করেন। কার্জনের বর্ধমান আগমনকে স্মরণীয় করে রাখতে বিজয়চাঁদ মহতাব বর্ধমানের জনৈক মিষ্টি প্রস্তুতকারক ভৈরবচন্দ্র নাগকে একটি বিশেষ মিষ্টি প্রস্তুত করতে বলেন। ভৈরবচন্দ্র নাগ মিহিদানা ও বর্ধমানের অপর বিখ্যাত মিষ্টান্ন সীতাভোগ তৈরী করেন।
মিহিদানার প্রধান উপাদান চাল। মিহিদানা প্রস্তুতিতে সাধারণত গোবিন্দভোগ, কামিনীভোগ অথবা বাসমতী চাল ব্যবহার করা হয়। চাল গুঁড়ো করে তার সাথে বেসন এবং জাফরান মেশানো হয়। তারপর জল মিশিয়ে ঈষৎ পীতাভ একটি থকথকে মিশ্রণ তৈরী করা হয়। একটি ছিদ্রযুক্ত পেতলের পাত্র থেকে উক্ত মিশ্রণ কড়াইতে ফুটন্ত গাওয়া ঘিতে ফেলা হয়। তারপর দানাগুলি কড়া করে ভেজে ছাঁকনি দিয়ে ছেঁকে তুলে চিনির রসে রাখা হয়।
সুকুমার রায়ের কিশোর সাহিত্যে পাগলা দাশুর গল্পে মিহিদানার উল্লেখ আছে। বিখ্যাত কৌতুকাভিনেতা নবদ্বীপ হালদারের কৌতুকগীতি শরীরটা আজ বেজায় খারাপ-এ তিনি গেয়েছেন-রজনীকান্ত সেন ১৯০৫ খ্রিস্টাব্দে প্রকাশিত "কল্যাণী কাব্যগ্রন্থের" ঔদারিক গানে বাংলার বিভিন্ন প্রকার মিষ্টান্নের উল্লেখ করেছেন। ঔদারিক গানে মিহিদানার উল্লেখ পাওয়া যায়-
কমলাভোগ
মাদারিহাটের কমলাভোগ পশ্চিমবঙ্গের মিষ্টির মধ্যে অন্যতম মিষ্টি। রসগোল্লার থেকে আকারে সামান্য বড়ো হয়। কমলাভোগ নামের কারণ এই মিষ্টিতেও কমলালেবু ব্যবহার করা হয়। পশ্চিমবঙ্গের প্রচলিত ফল মিশিয়ে বা ফলকেও ছানার সাথে ব্যবহার করে যে সকল মিষ্টি তৈরী করা হয় তাদের মধ্যে কমলাভোগের সমাদর আছে। পশ্চিমবঙ্গের উত্তরে ডুয়ার্স এবং তরাই অঞ্চল থেকে এই মিষ্টির পথ চলা। কলকাতার ভীমচন্দ্র নাগ রস জাতীয় মিষ্টির মধ্যে কমলাভোগের সুনাম আছে। জি আই ট্যাগের জন্য কমলাভোগের নাম উঠেছে।
মাদারিহাট বাসস্টান্ডের মিষ্টি ব্যবসায়ী ননী পাল এই মিষ্টির স্রষ্টা। ননী পালের মিষ্টির দোকান ৮০ বছরেরও পুরনো হলেও এই মিষ্টিকে তারা ৫০ বছর ধরে তৈরী করছেন। জলদাপাড়া অভয়ারন্য বা হলঙ লজে এসে পর্যকদের মূল আকর্ষণ থাকে এই কমলাভোগ।
মূলত ছানা, কমলালেবু (খোসা ও রস), ও চিনি দিয়ে তৈরি করা হয়।
ছানা তৈরী করার সময় কমলালেবুর খোসা দিয়ে দুধ ফোটানো হয়। এরপর সেই ছানা মসৃন করে বেটে নিয়ে কমলালেবুর রস দিয়ে দেওয়া হয়। সেই ছানাকে গোলাকার মন্ড করে নিয়ে মিষ্টির সিরাতে জ্বাল দেওয়া হয়। এরপর কিছুক্ষণ জ্বাল দিয়ে ঢেকে রেখে ঠান্ডা করে নিয়ে ঠান্ডা অবস্থায় পরিবেশন করা হয়। উপরে লবঙ্গ ও কেশরও কখনো কখনো দেওয়া হয়।
উত্তরবঙ্গ ভ্রমণে যাওয়া পর্যটকের কাছে এই মিষ্টির সমাদর খুবই। শর্মিষ্ঠা মুখোপাধ্যায় এই মিষ্টি খেয়ে খুব প্রশংসা করেছেন এবং প্রস্তুতকারকদের জি আই ট্যাগের জন্য দিল্লিতে সব রকম সাহায্যের আশ্বাস দিয়েছেন। মাদারিহাটের গ্রন্থাগারিক কমলাভোগের জনপ্রিয়তার কথা বলেন। পশ্চিমবঙ্গের রাজ্যমন্ত্রী অরূপ বিশ্বাসও এই মিষ্টির সুনাম করেছেন।
ল্যাংচা
ল্যাংচা এক রকমের রসের মিষ্টি। এর রঙ হয় কালচে বাদামী। পশ্চিমবঙ্গের শক্তিগড়ের ল্যাংচা বিখ্যাত। গঠনে ও স্বাদে এটি অনেকটা বাংলাদেশের কালজামের মতো।
ল্যাংচার উৎপত্তি ও নামকরণ নিয়ে মতভেদ আছে। বিশিষ্ট সাহিত্যিক নারায়ণ সান্যালের রূপমঞ্জরী উপন্যাসে বর্ণিত কাহিনীকে প্রামাণ্য ধরে সাংবাদিক গৌতম ধনী কৃষ্ণনগর ও বর্ধমানের রাজ পরিবারের বৈবাহিক সম্পর্কের মধ্যে ল্যাংচার উৎপত্তির ইতিহাস খোঁজার করার চেষ্টা করেছেন।
একজন মহারাজা/জমিদার বর্ধমানে কোনো মিষ্টান্ন করিগড় বলেন যে তিনি ভাজা মিষ্টি খেতে চান, আর তখন সেই তাড়াতাড়ি করে ওনাকে একরকম ভাজা মিষ্টি বানিয়ে দেন এবং সেটি খুবই সুস্বাদু হয়,যিনি ওই ভাজা মিষ্টি তৈরি করে ছিলেন তিনি ল‍্যাংড়া ছিলেন, ওনার নাম অনুসারে ওই মিষ্টির নাম হয় ল‍্যাংচা ।
অমৃতি
অমৃতি বা অমৃত্তি বা আমিত্তি কিছুটা জিলিপির মত দেখতে খাবার তবে এর রঙ সাধারণত লাল বা কমলা হয় এবং এটা খেতেও জিলিপির থেকে আলাদা হয়। এটি তৈরি হয় অড়হর ডাল ভিজিয়ে বেটে সেটি ভেজে। কোথাও কোথাও একে আমিত্তি পিঠা হিসাবেও আখ্যায়িত করা হয়। এটি একটি শুকনা মিষ্টি যাতে দুধের ছানা ব্যবহার করা হয় না। এটি একটি জনপ্রিয় মিষ্টি খাদ্য, কারণ এটি যেমন সুস্বাদু তেমনি দামে কম। সাধারণত: ঘরে-বাড়িতে এটি তৈরী করা হয় না, দোকানে বাণিজ্যিকভাবে তৈরী করা হয়।
=পরিবেশন=অনুষ্ঠান ও মুসলমানদেরমিলাদ মাহফিলে-এর শেষে তাবারুক হিসাবে জিলিপি ও অমৃতি বিতরণ যুগ যুগ ধরে চলে আসছে।
মোয়া
মুড়ি এবং গুড়কে একসাথে জ্বাল দিয়ে গোল পাকিয়ে যে মিষ্টান্ন তৈরি করা হয় তাকে মোয়া বলে । তবে কখনও কখনও খই দিয়েও মোয়া তৈরি হয় । মোয়ার নাম শুনলেই সকলের প্রথমে জয়নগরের মোয়ার কথা মনে আসে । এই জয়নগরের মোয়া কনকচূড় ধানের খই আর নলেন গুড় দিয়ে তৈরি হয় । এই জয়নগরের মোয়া নামক বিখ্যাত মিষ্টান্নটির উৎপত্তিস্থল হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহর ।
পান্তুয়া
পান্তুয়া একরকমের ছানা দিয়ে তৈরি একটি মিষ্টি। প্রধানত পশ্চিমবঙ্গের বেশকিছু জায়গায় এটি তৈরি করা হয়ে থাকে। ছানা, দুধ, ঘি ও চিনি দ্বারাই প্রধানত এটি তৈরি হয়ে থাকে। পশ্চিমবঙ্গে কাটোয়া, কালনা ও রানাঘাটে পান্তুয়া বিখ্যাত।
দেশভাগের সময় পূর্ববঙ্গ থেকে এপারে কাটোয়ায় এসে বসবাস শুরু করেন সুরেন্দ্রলাল কুণ্ডু। তিনি তার ছেলে প্রাণকৃষ্ণকে (ডাকনাম পরান) নিয়ে ছোট্ট একটি দোকানে কলাইয়ের ডালের অমৃতি এবং মুরুলি ভাজা বিক্রি করে সংসার চালাতে শুরু করেন। সেই দোকানেই প্রাণকৃষ্ণবাবু তৈরি করেন ক্ষীরের পুর দেওয়া পান্তুয়া। লোকমুখে নাম হয় পরানের পান্তুয়া। বর্তমানে কাটোয়া শহরের বারোয়ারি তলায় মিষ্টির দোকানের দেখাশোনা করেন পরানবাবুর দুই ভাইপো তপন কুণ্ডু এবং সমরেশ কুণ্ডু।
কালনার নোড়া পান্তুয়ার ইতিহাসও বহু পুরনো। ঘিয়ে ছানা ভেজে তৈরি হয় এই পান্তুয়া। এই মিষ্টির আকার বড় নোড়াকৃতি হওয়ায় কালনার এই পান্তুয়াকে নোড়া পান্তুয়া বলে।
ছানাকে ভালো করে বেটে নিতে হবে। এরপর বেটে নেওয়া ছানার সাথে ঘি, ময়দা, সোডা, গুড়, এলাচ গুঁড়ো একসঙ্গে মিশিয়ে নেওয়া হয়। এরপর মিশ্রণটিকে ভাল করে মেখে হাতের চাপে গোল গোল বল বানিয়ে নিয়ে ডোবা তেলে ভেজে গরম রসে ফেলা হয়। ভাল করে রস ঢুকে গেলে ঠান্ডা অবস্থায় পরিবেশন করা হয়।
রজনীকান্ত সেন ১৯০৫ খ্রিস্টাব্দে প্রকাশিত "কল্যাণী কাব্যগ্রন্থের" ঔদারিক গানে বাংলার বিভিন্ন প্রকার মিষ্টান্নের উল্লেখ করেছেন। ঔদারিক গানে পান্তুয়ার উল্লেখ পাওয়া যায়-
পান্তুয়ার প্রশংসা করে কাটয়ার মিষ্টান্ন ব্যবসায়ী তপন বাবু ও সমরেশ বাবু বলেন এই মিষ্টি খেয়ে রাষ্ট্রপতি প্রণব মুখোপাধ্যায় থেকে শুরু করে গায়িকা সন্ধ্যা মুখোপাধ্যায়, আরতি বন্দ্যোপাধ্যায়, অভিনেতা শক্তি ঠাকুর, রবি ঘোষেরাও প্রশংসা করে গিয়েছেন।
আহারে বাংলার আসরে কালনার নোড়া পান্তুয়ার প্রতিনিধিত্বের জন্য অম্বিকা সুইটস নামে পুরনো একটি মিষ্টির দোকানকে বাছা হয়েছে।
কাটোয়া-কালনার মানুষের আক্ষেপ সরকারি ভাবে ক্ষীরের পান্তুয়া আর নোড়া পান্তুয়া মিষ্টি তেমন গুরুত্ব পায় নি। তবে পশ্চিমবঙ্গের মন্ত্রী স্বপন দেবনাথ আহারে বাংলা মেলায় এই দুই মিষ্টিকে নিয়ে পদক্ষেপ নিয়েছেন। তার নির্দেশেই জেলা শিল্প উন্নয়ন দফতর এই দুই মিষ্টির বিস্তারিত খোঁজ খবর নেয়। আহারে বাংলায় যোগ দেওয়ার প্রয়োজনীয় নিময়কানুনও মেনে তাদের ডাকা হয়।
রানাঘাট স্টেশনের পাশে পান্তুয়ার অনেক দোকান আছে। মেজদা, ছোড়দা, বড়দা সব দোকানই প্রসিদ্ধ।
রাঙ্গামাটি সদর উপজেলা
রাঙ্গামাটি সদর বাংলাদেশের রাঙ্গামাটি জেলার অন্তর্গত একটি উপজেলা।
রাঙ্গামাটি সদর উপজেলার মোট আয়তন ৫৪৬.৪৯ বর্গ কিলোমিটার।
রাঙ্গামাটি জেলার মধ্যাংশে ২২°৩০´ থেকে ২২°৪৯´ উত্তর অক্ষাংশ এবং ৯২°০৪´ থেকে ৯২°২২´ পূর্ব দ্রাঘিমাংশ জুড়ে রাঙ্গামাটি সদর উপজেলার অবস্থান। রাঙ্গামাটি জেলা সদর এ উপজেলায় অবস্থিত। এ উপজেলার উত্তরে নানিয়ারচর উপজেলা; পূর্বে লংগদু উপজেলা, বরকল উপজেলা ও জুরাছড়ি উপজেলা; দক্ষিণে বিলাইছড়ি উপজেলা ও কাপ্তাই উপজেলা এবং পশ্চিমে কাপ্তাই উপজেলা ও কাউখালী উপজেলা অবস্থিত।
১৮৬০ সালে রাঙ্গামাটি কোতোয়ালী থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে রাঙ্গামাটি সদর উপজেলায় রূপান্তরিত হয়। এ উপজেলায় ১টি পৌরসভা ও ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রাঙ্গামাটি কোতোয়ালী থানার আওতাধীন।২০১১ সালের পরিসংখ্যান অনুযায়ী রাঙ্গামাটি সদর উপজেলার জনসংখ্যা ১,২৪,৭২৮ জন। এর মধ্যে পুরুষ ৬৬,২১২ জন এবং মহিলা ৫৮,৫১৬ জন। মোট জনসংখ্যার ৪০% মুসলিম, ১২.২৫% হিন্দু, ৪৬.৫৫% বৌদ্ধ এবং ১.২% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, খুমি, চাক, লুসাই, পাংখোয়া প্রভৃতি উপজাতি নৃ-গোষ্ঠীর বসবাস রয়েছে।
রাঙ্গামাটি সদর উপজেলার স্বাক্ষরতার হার ৬৪.৫০%। এ উপজেলায় ১টি মেডিকেল কলেজ, ২টি সরকারি কলেজ, ১টি ফাজিল মাদ্রাসা, ১টি কারিগরী প্রশিক্ষণ কেন্দ্র, ১টি আলিম মাদ্রাসা, ১৮টি মাধ্যমিক বিদ্যালয়, ১টি দাখিল মাদ্রাসা, ১২টি নিম্ন মাধ্যমিক বিদ্যালয় ও ১০৩টি প্রাথমিক বিদ্যালয় রয়েছে।
রাঙ্গামাটি সদর উপজেলায় যোগাযোগের প্রধান সড়ক চট্টগ্রাম-রাঙ্গামাটি মহাসড়ক। সব ধরণের যানবাহনে যোগাযোগ করা যায়।
রাঙ্গামাটি সদর উপজেলার প্রায় এক-তৃতীয়াংশ এলাকা জুড়ে রয়েছে কাপ্তাই হ্রদ, তবে এটি মূলত কর্ণফুলি নদীরই প্রবাহিত ধারার উপর একটি কৃত্রিম হ্রদ।
রাঙ্গামাটি সদর উপজেলায় ১৭টি হাট-বাজার রয়েছে। এর মধ্যে মানিকছড়ি হাট, রাঙ্গাপানি হাট, জীবতলী হাট, আওলাদ হাট, বন্দুকভাঙ্গা বাজার, বড় মাইনীমুখ বাজার এবং রাঙ্গামাটি নতুন বাজার উল্লেখযোগ্য।
মুক্তিযুদ্ধের সময় এ উপজেলা ১নং সেক্টরের অধীনে ছিল। ২৭ মার্চ স্টেশন ক্লাবের মাঠে মুক্তিযোদ্ধাদের অস্থায়ী ট্রেনিং ক্যাম্প খোলা হয়। ২৯ মার্চ ৬০ জনের ১টি দল যুদ্ধ প্রশিক্ষণ নেওয়ার জন্য ভারতে যায়। ২ এপ্রিল তৎকালীন জেলা প্রশাসক হোসেন তৌহিদ ইমাম রাজকোষ থেকে প্রচুর অর্থ এবং পুলিশ, আনসার ও ইপিআরদের অস্ত্র মুক্তিযোদ্ধাদের হাতে তুলে দেন। ১০ এপ্রিল ১ম দল যুদ্ধ প্রশিক্ষণ শেষে ফিরে আসে এবং পরবর্তীতে তারা বিভিন্ন এলাকায় যুদ্ধ প্রশিক্ষণ প্রদান করে। ১৯৯২ সালের ২০ মে আদিবাসী বাঙ্গালী সংঘর্ষ ঘটে। ১৯৯৭ সালের পার্বত্য শান্তিচুক্তি অনুযায়ী তিন পার্বত্য জেলা নিয়ে গঠন করা হয় আঞ্চলিক পরিষদ যার সদর দপ্তর রাঙামাটি শহরে অবস্থিত।
রূপচান্দা
রূপচান্দা এক প্রকারের মাছ। চ্যাপ্টাকৃতির এই মাছটি মিঠা পানি, অর্থাৎ পুকুর, নদী বা হ্রদে পাওয়া যায়।
আবু তাহের
আবু তাহের (১৪ নভেম্বর ১৯৩৮ - ২১ জুলাই ১৯৭৬) একজন বাংলাদেশি মুক্তিযোদ্ধা এবং বামপন্থী বিপ্লবী নেতা ছিলেন। বাংলাদেশের মুক্তিযুদ্ধ চলাকালে তিনি ছিলেন ১১ নং সেক্টরের সেক্টর কমান্ডার।
আবু তাহের আসাম প্রদেশের বাদারপুরে ১৯৩৮ সালের ১৪ নভেম্বর জন্মগ্রহণ করেন। পরে আসাম থেকে তাঁর পরিবার বাংলাদেশের নেত্রকোনা জেলার পূর্বধলায় আসেন। তাঁর বাবার নাম মহিউদ্দিন আহমেদ এবং মায়ের নাম আশরাফুন্নেসা। প্রাথমিক ও মাধ্যমিক পড়াশোনা শেষ করেন চট্টগ্রামের প্রবর্তক বিদ্যালয় ও কুমিল্লার ইউসুফ বিদ্যালয় থেকে। পরবর্তীতে ১৯৫৯ সালে সিলেটের এমসি কলেজ থেকে স্নাতক পরীক্ষায় উত্তীর্ণ হন। পরে তিনি ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউটে পড়াশোনা করেন।
১৯৬১ সালে পাকিস্তান সেনাবাহিনীতে অফিসার হিসাবে যোগদান করেন এবং ১৯৬২ সালে কমিশনপ্রাপ্ত হন। ১৯৬৫ সালের ভারত-পাকিস্তান যুদ্ধে কাশ্মীর আর শিয়ালকোট সেক্টরে যুদ্ধ করেন তিনি৷ সে যুদ্ধে তিনি আহতও হন৷ একমাত্র বাঙালি অফিসার হিসাবে তাঁকে 'মেরুন প্যারাস্যুট উইং' নামক সম্মাননা প্রদান করা হয়৷
পাকিস্তান সেনাবাহিনীর অফিসার হিসাবে তাহের কমান্ডো প্রশিক্ষণ লাভ করেন ও পরে সেনাবাহিনীর প্রশিক্ষক হিসাবে কাজ করেন। মুক্তিযুদ্ধের সময় তাহের সম্মুখ সমরে আহত হন এবং এক পা হারান। কর্নেল তাহেরের সব ভাইবোন মুক্তিযুদ্ধে তাঁর নেতৃত্বে ১১ নং সেক্টরে যৌথভাবে যুদ্ধ করেছেন।
মুক্তিযুদ্ধের পরে তাহের প্রথমে বাংলাদেশ সেনাবাহিনীর কর্নেল পদে দায়িত্ব পালন করেন, কিন্তু মতবিরোধের জন্য পদত্যাগ করেন। তিনি বামপন্থী রাজনীতির সাথে জড়িত ছিলেন। ১৯৭৫ সালের ৭ই নভেম্বর তাঁর নেতৃত্বে সিপাহী বিপ্লব সংঘটিত হয়, যা খালেদ মোশাররফ সরকারের পতন ঘটায়, এবং জেনারেল জিয়াউর রহমানকে কারামুক্ত করে।
পরবর্তীতে দায়েরকৃত এক হত্যা মামলায় তাহেরকে সামরিক আদালতে মৃত্যুদণ্ড দেয়া হয় এবং ১৯৭৬ সালের ২১ জুলাই তাঁকে ফাঁসি দেয়া হয়। ২০১১ সালের ২২ মার্চ বাংলাদেশের মহামান্য হাইকোর্ট সামরিক আদালতে কর্নেল তাহেরের ফাঁসির রায়কে অবৈধ ঘোষণা করে।
আইনস্টাইনিয়াম
আইনস্টাইনিয়াম (ইংরেজি: Einsteinium) পর্যায় সারণীর ৯৯তম মৌলিক পদার্থ। আইনস্টাইনিয়াম এর আণবিক সংকেত Es।
ফার্মিয়াম
ফার্মিয়াম পর্যায় সারণীর ১০০তম মৌলিক পদার্থ। এই মৌল অ্যাক্টিনাইড শ্রেণীর আওয়াতাভুক্ত।
মেন্ডেলেভিয়াম
মেন্ডেলেভিয়াম (ইংরেজি: Mendelevium) পর্যায় সারণীর ১০১তম মৌলিক পদার্থ। মেন্ডেলেভিয়াম এর আণবিক সংকেত Md।
নোবেলিয়াম
নোবেলিয়াম (ইংরেজি: Nobelium) পর্যায় সারণীর ১০২তম মৌলিক পদার্থ। নোবেলিয়াম এর আণবিক সংকেত No।
লরেনসিয়াম
লরেনসিয়াম পর্যায় সারণীর ১০৩ নম্বর মৌল। এই মৌলটি তেজষ্ক্রিয় প্রকৃতির প্রতিক Lr।
রাদারফোর্ডিয়াম
রাদারফোর্ডিয়াম (ইংরেজি: Rutherfordium) পর্যায় সারণীর ১০৪তম মৌলিক পদার্থ। রাদারফোর্ডিয়াম এর আণবিক সংকেত Rf।
সিবোর্গিয়াম
সিবোর্গিয়াম একটি কৃত্রিম উপাদান, যার প্রতীক Sg এবং পারমাণবিক সংখ্যা ১০৬। মার্কিন পারমাণবিক রসায়নবিদ গ্লেন টি. সিবোর্গের নামে এই উপাদানটির নামকরণ করা হয়েছে। এটির সবচেয়ে স্থিতিশীল আইসোটোপ Sg, যার ৩.১ মিনিটের একটি অর্ধেক জীবন রয়েছে।
১৯৭৪ সালে সিবোর্গিয়ামের কয়েকটি পরমাণু সোভিয়েত ইউনিয়ন ও মার্কিন যুক্তরাষ্ট্রের গবেষণাগারে প্রস্তুত করা হয়। ফলে কোন দেশ আগে তৈরি করেছে এবং এই উপাদানের কি নাম দেওয়া হবে এই নিয়ে সোভিয়েত ও মার্কিন বিজ্ঞানীদের মধ্যে বিতর্কের সৃষ্টি হয়, পরবর্তীতে ১৯৯৭ সালে ইন্টারন্যাশনাল ইউনিয়ন অব পিওর অ্যান্ড অ্যাপ্লাইড কেমেস্ট্রি (আইইউপিএসি) এই উপাদানটির প্রাতিষ্ঠানিক নাম দেন 'সিবোর্গিয়াম'। এটি দুটি উপাদানের একটি যা নামকরণের সময় জীবিত কোন ব্যক্তির নামে নামকরণ করা হয়, অন্যটি হল ওগানেসন, উপাদান ১১৮।
বোহরিয়াম
বোহরিয়াম একটি রাসায়নিক উপাদান, যার প্রতীক Bh এবং পারমাণবিক সংখ্যা ১০৭। এটি ডেনিশ পদার্থবিজ্ঞানী নিলস বোর এর নামানুসারে নামকরণ করা হয়। এটি একটি কৃত্রিম উপাদান (পরীক্ষাগারে তৈরি করা যেতে পারে কিন্তু প্রকৃতিতে পাওয়া যায় না এমন উপাদান) এবং তেজস্ক্রিয় পদার্থ। সবচেয়ে পরিচিত স্থিতিশীল আইসোটোপ, Bh যার প্রায় 61 সেকেন্ডের একটি অর্ধ জীবন রয়েছে।
ডার্মস্টাটিয়াম
ডার্মস্টেটিয়াম একটি রাসায়নিক উপাদান যার সংকেত Ds এবং পারমাণবিক সংখ্যা ১১০। এটি একটি অত্যন্ত তেজস্ক্রিয় কৃত্রিম উপাদান। ডার্মস্টেটিয়াম ১৯৯৪ সালে জার্মানির ডার্মস্টেট শহরের কাছে জিএসআই হেল্মহোলৎজ সেন্টার ফর হেভি আয়ন রিসার্চ-এ উদ্ভাবিত হয়। ডার্মস্টেট শহরের নামেই এই পদার্থের নামকরণ করা হয় ডার্মস্টেটিয়াম।
শিগুর্ড হফমানের তত্ত্বাবধানে পিটার আর্মব্রাস্টার ও গটফ্রিট মুনজেনবের্গ জার্মানির ডার্মস্টেট শহরের কাছে জিএসআই হেল্মহোলৎজ সেন্টার ফর হেভি আয়ন রিসার্চ-এ ১৯৯৪ সালে প্রথম ডার্মস্টেটিয়াম উদ্ভাবন করেন।
কোপার্নিসিয়াম
কোপার্নিসিয়াম একটি রাসায়নিক উপাদান যার প্রতীক Cn এবং পারমাণবিক সংখ্যা ১১২। এটি একটি অত্যন্ত তেজস্ক্রিয় কৃত্রিম উপাদান যা শুধুমাত্র পরীক্ষাগারে তৈরি করা যেতে পারে। এর আইসোটোপ কোপার্নিসিয়াম-২৮৫ এর অর্ধেক জীবন প্রায় ২৯ সেকেন্ড। ১৯৯৬ সালে জার্মানির ডার্মস্টাটে জিএসআই হেল্মহলৎজ সেন্টারে ভারী আয়ন গবেষণা করতে গিয়ে কোপার্নিসিয়াম আবিষ্কার করা হয়। জ্যোতির্বিদ নিকোলাস কোপার্নিকাসের নামানুসারে এর নামকরণ করা হয়।
কোপার্নিসিয়াম প্রথম আবিষ্কৃত হয় ১৯৯৬ সালের ৯ই ফেব্রুয়ারি। জার্মানির ডার্মস্টাটের গেসেলশাফ্‌ট ফার শোয়ারিয়নেনফরশাং (জিএসআই) গবেষণাগারে সিগুর্ড হফমান, ভিক্টর নিনভ ও অন্যান্যরা মিলে এটি আবিষ্কার করেন।
জিএসআই দলের আবিষ্কারের কথা জানার পর আইইউপিএসি থেকে তাদের এই ১১২তম মৌলিক পদার্থের একটি স্থায়ী নাম প্রদান করতে বলা হয়। ২০০৯ সালের ১৪ই জুলাই তারা জ্যোতির্বিদ নিকোলাস কোপার্নিকাসের নামানুসারে এই পদার্থের নাম "কোপার্নিসিয়াম" এবং প্রতীক হিসেবে Cp গ্রহণের প্রস্তাব দেয়।
নিহোনিয়াম
ইউনুনট্রিয়াম (ইংরেজি: Ununtrium) পর্যায় সারণীর ১১৩তম মৌলিক পদার্থ। ইউনুনট্রিয়াম এর আণবিক সংকেত Uut।
ফ্লিরোভিয়াম
ফ্লিরোভিয়াম (ইংরেজি: Flerovium) পর্যায় সারণীর ১১৪তম মৌলিক পদার্থ। ফ্লিরোভিয়াম এর আণবিক সংকেত Uuq।
মস্কোভিয়াম
মস্কোভিয়াম (ইংরেজি: Moscovium) পর্যায় সারণীর ১১৫তম মৌলিক পদার্থ। মস্কোভিয়াম এর আণবিক সংকেত Mc। এই নাম নিরধারনের আগে একে ইউনুনপেন্টিয়াম (ইংরেজি: "ununpentium") (সংকেত "Uup)" বলা হত।
ইউনুনসেপ্টিয়াম
ইউনুনসেপ্টিয়াম (ইংরেজি: Ununseptium) পর্যায় সারণীর ১১৭তম মৌলিক পদার্থ। ইউনুনসেপ্টিয়াম এর আণবিক সংকেত Uus।